152/2021 EBAZPENA, uztailaren 15ekoa, Ingurumeneko zuzendari nagusiak emana. Honen bidez, Nafarroan Natura 2000 sarekoak diren mendi-larreen kudeaketa jasangarria egiteko laguntzen oinarri arautzaileak eta deialdia onesten dira, 2021-2022 kanpainakoak. Laguntza horiek Nafarroako 2014-2020 Landa Garapeneko Programaren 7.6.1 neurrian daude jasota. DDBN identifikazioa: 576190.\nNatura 2000 sarean jasotako mendi-larreen kudeaketa jasangarria egiteko laguntzak Nafarroako 2014-2020 Landa Garapeneko Programan daude zehaztuta. Aipatu laguntzen helburua da intereseko larre horien titular diren toki entitateei laguntza ekonomikoa ematea, zertarako eta Natura 2000 sareko Kontserbazio Eremu Bereziak Kudeatzeko Planetan sartutako larratze habitatekin lotutako neurriak aplika ditzaten eta beren larreak kudeatzeko orduan habitat horien kontserbazioa eta hobekuntza kontuan har dezaten, larreen antolamendurako dagozkion proiektuak aplikatuz. Beharrezkoa da Natura 2000ko Lekuetan sartuta dauden Batasunaren intereseko larratze habitatak abeltzaintza antolatuz babestu eta hobetzea, bereziki mendialdean, bertan larreak andeatzeko arriskua baitago, artzaintza gehiegizkoa nahiz behar adinakoa ez izateagatik. Laguntza hauek erraztu behar dute abeltzaintzaren egokitzapena larre mota hauetan, trantsizioak iraun bitartean.\nEuropako Batzordeari helarazitako Nafarroako 2014-2020 Landa Garapenerako Programa 2015eko azaroaren 18ko C (2015) 8143 azkena Betearazpen Erabakiaren bidez onetsi zen; bertan jasota dago Nafarroako 2014-2020 Landa Garapenerako Programaren 7. Neurria, landa eremuetako oinarrizko zerbitzuak eta populazioak berritzeari buruzkoa. 7. neurri hori garatze aldera, oinarri arautzaile hauen xedea da Nafarroako 2014-2020 Landa Garapeneko Programako Natura 2000 sarean jasotako mendi-larreen kudeaketa jasangarria egiteko laguntzak arautzea, 2021-2022 kanpainakoak, Europako Parlamentuaren eta Kontseiluaren 2013ko abenduaren 17ko 1305/2013 (EB) Erregelamenduaren 20. artikuluaren esparruan. Erregelamendu horrek arautzen du landa garapenerako laguntza Landa Garapenerako Europako Nekazaritza Funtsaren bidez (LGENF), eta indarrik gabe uzten du Kontseiluaren 1698/2005 (EE) Erregelamendua.\nHori azalduta, laguntzaren denbora esparruari dagokionez, esan beharra dago Europako Parlamentuaren eta Kontseiluaren 2020ko abenduaren 23ko 2020/2220 (EB) Erregelamenduaren 1.1 artikuluan sartzen dela neurri horretarako laguntzen 2021. urteko deialdiaren onespena. Erregelamendu horren bidez, batetik, zenbait xedapen iragankor ezarri ziren Landa Garapenerako Europako Nekazaritza Funtsaren 2021. eta 2022. urteetako laguntzarako, eta, bestetik, 1305/2013 (EB) Erregelamendua aldatu zen. Honako hau xedatzen da bertan Landa Garapenerako Europako Nekazaritza Funtsak (LGENF) finantzatutako programen iraunaldiaren luzapenari buruz: “LGENFk finantzatutako programen kasuan, 2022ko abenduaren 31ra arte luzatzen da 1303/2013 (UE) Erregelamenduaren 26. artikuluaren 1. apartatuan ezarritako iraunaldia (2014ko urtarrilaren 1etik 2020ko abenduaren 31ra bitartekoa zena)”.\nAdierazitakoaz gain, neurri honen esparru juridikoa honako hau izanen da:\n–Batzordearen uztailaren 17ko 808/2014 (EB) Betearazpen Erregelamendua, 1305/2013 (EB) Erregelamendua aplikatzeko xedapenak ezartzen dituena.\n–Batzordearen uztailaren 17ko 809/2014 (EB) Betearazpen Erregelamendua, Europako Parlamentuaren eta Kontseiluaren 1306/2013 (EB) Erregelamendua aplikatzeko xedapenak ezartzen dituena, honako hauei dagokienez: kudeaketaren eta kontrolaren sistema integratua, landa garapeneko neurriak eta baldintzazkotasuna.\n–Batzordearen martxoaren 31ko 640/2014 (EB) Erregelamendu delegatua, zeinak osatu baitzuen Europako Parlamentuaren eta Kontseiluaren 1306/2013 (EB) Erregelamendua, honako hauei dagokienez: kudeaketaren eta kontrolaren sistema integratua, ordainketak ukatu edo kentzeko baldintzak eta zuzeneko ordainketei, landa garapenerako laguntzari eta baldintzazkotasunari aplika dakizkieken zehapen administratiboak.\nDeialdiaren bi eranskinetan sartutako hautapen irizpideek badute Landa Garapenerako 2014-2020 Programaren Jarraipen Batzordearen adostasuna.\nEuropako Parlamentuaren eta Kontseiluaren abenduaren 17ko 1305/2013 Erregelamenduaren 66. artikuluari jarraikiz, Ebazpenak Nafarroako 2014-2020 Landa Garapenerako Programaren (LGP) kudeaketarako agintariaren onespena du, 2020/2220 (EB) Erregelamenduren 1.2. artikuluarekin bat, urtarrilaren 23ko 7/2013 Foru Dekretuaren azken xedapenetako lehenbizikoaren babesean emana (foru dekretu horren bidez, Nekazaritza Bermatzeko Europako Funtsak (NBEUF) eta Landa Garapenerako Europako Nekazaritza Funtsak (LGENF) finantzatutako gastuak Nafarroako Foru Komunitatean ordaintzen dituen erakundea baimendu zen eta haren antolamendua eta funtzionamendua ezarri ziren). Izan ere, azken xedapen horrek ahalmena ematen dio Landa Garapeneko eta Ingurumeneko egungo kontseilariari, bere eskumenen barruan, behar diren xedapen guztiak emateko foru dekretua garatu eta betearazteko, eta bereziki, nekazaritzarako Europako funtsekin osorik edo hein batean finantzatzen diren dirulaguntzei buruzko arauak, deialdiak eta oinarri arautzaileak ezartzeko.\nAdierazitakoarekin bat, eta eman zaizkidan eskudantziak erabiliz, hain zuzen ere Nafarroako Foru Komunitateko Administrazioari eta foru-sektore publiko instituzionalari buruzko martxoaren 11ko 11/2019 Foru Legearen 32. artikuluak eta Landa Garapeneko eta Ingurumeneko Departamentuaren egitura organikoa onesten duen urriaren 23ko 258/2019 Foru Dekretuak ematen dizkidaten eskudantziak erabiliz,\n1. Onestea, batetik, 2021-2022 kanpainarako Nafarroan Natura 2000 sarekoak diren mendi-larreen kudeaketa jasangarria egiteko laguntzak emateko oinarri arautzaileak, I. eranskinean jasota dauden moduan, eta, bestetik, ebazpen honen II. eranskinetik VII. eranskinera artekoak. Laguntza horiek Nafarroako 2014-2020 Landa Garapeneko Programaren 7.6.1 neurrian daude jasota.\n2. Onestea Nafarroan Natura 2000 sarekoak diren mendi-larreen kudeaketa jasangarria egiteko laguntzen deialdia, 2021-2022 kanpainakoa.\n3. Ebazpen honen ondoriozko konpromisoetarako 181.000 euroko gastua baimentzea 2022ko gastuen aurrekontuan horretarako gaitzen den 2021eko aurrekontuko “Suspertu plana, Mendi-larreak LGP LGENF 2014-2020” izeneko 740003 74300 4700 456302 partidaren partida baliokidearen kargura, betiere behar adinako kreditu egokia baldin badago.\n4. Deialdi honetarako eskaerak aurkezteko epea 30 egun naturalekoa izanen da, ebazpen hau Nafarroako Aldizkari Ofizialean argitaratu eta biharamunetik hasita.\n5. Oinarri arautzaile hauek eta dagokien deialdia Nafarroako Gobernuaren Dirulaguntzen Datu Basean (NGDBS) erregistratu beharko dira.\n6. Oinarri arautzaile hauen eta deialdiaren aurka gora jotzeko errekurtsoa jartzen ahalko dute interesdunek, Landa Garapeneko eta Ingurumeneko kontseilariari zuzendua, hilabeteko epean, Nafarroako Aldizkari Ofizialean argitaratu eta biharamunetik hasita.\nIruñean, 2021eko uztailaren 15ean.–Ingurumeneko zuzendari nagusia, Pablo Muñoz Trigo.\nNafarroan Natura 2000 sarekoak diren mendi-larreen kudeaketa jasangarria egiteko 2021-2022ko kanpainarako laguntzen deialdia. Laguntza horiek Nafarroako 2014-2020 Landa Garapeneko Programaren 7.6.1 neurrian jasota daude\n1. oinarria.–Xedea eta aplikazio eremua.\n1. Oinarri arautzaile hauen xedea da Nafarroako 2014-2020 Landa Garapeneko Programako Natura 2000 sarean jasotako mendi-larreen kudeaketa jasangarria egiteko laguntzak arautzea, 2021-2022 kanpainakoak, Europako Parlamentuaren eta Kontseiluaren 2013ko abenduaren 17ko 1305/2013 (EB) Erregelamenduaren 20. artikuluaren esparruan. Erregelamendu horrek arautzen du landa garapenerako laguntza Landa Garapenerako Europako Nekazaritza Funtsaren bidez (LGENF), eta indarrik gabe uzten du Kontseiluaren 1698/2005 (EE) Erregelamendua.\n2. Oinarri hauek Nafarroako 2014-2020 Landa Garapenerako Programaren 7. neurrian kokatzen dira, landa eremuetako oinarrizko zerbitzuak eta populazioak berritzeari buruzkoan.\n2. oinarria.–Neurri hau aplikatzeko baldintza orokorrak.\nBatzordearen erabaki baten ondorioz bateraezin deklaratutako legez kanpoko laguntza batez baliatu badira, toki entitateek ezin izanen dute laguntzarik lortu, ez eta emandako laguntzengatiko ordainketarik jaso ere, harik eta toki entitate horrek itzuli arte edo blokeatutako kontu batean sartu arte legez kontra jasotako laguntza bateraezin horren zenbateko osoa eta dagozkion berreskuratze-interesak.\n3. oinarria.–Neurriaren helburua.\n1. Bat etorriz Europako Parlamentuaren eta Kontseiluaren abenduaren 17ko 1305/2013 (EB) Erregelamenduarekin, nekazaritzan eta basogintzan eta landa eskualdeetan 2014tik 2020ra ematen diren laguntzei aplikatu beharreko Europar Batasunaren jarraibideekin eta Nafarroako 2014-2020 Landa Garapeneko Programarekin, laguntza hauen helburua da sustatzea aplika daitezen Natura 2000 sareko Kontserbazio Eremu Berezien Kudeaketa Planetan jasota dauden larratze habitatekin lotutako neurriak. Horretarako, titular diren toki entitateei ekonomikoki lagunduko zaie habitat horiek kontserbatzen eta hobetzen, dagozkion antolamendu proiektuak aplikatuz eta abeltzaintza estentsiboa erabiliz, habitat horien kontserbaziorako funtsezko elementua den aldetik. Behar handia dago bereziki mendialdean, bertan larreak andeatzeko arriskua baitago, artzaintza gehiegizkoa izateagatik nahiz behar adinakoa ez izateagatik. Laguntza hauek erraztu behar dute abeltzaintzaren egokitzapena larre mota hauetan, trantsizioak iraun bitartean.\n2. Deialdia estrategikotzat hartzen da, argi eta garbi egiten baitu 1305/2013 Erregelamenduaren 5. artikuluan adierazitako Batasunaren lehentasunen alde, batez ere biodibertsitatea lehengoratzeari, zaintzeari eta hobetzeari dagokienez.\nDeialdi honetako laguntzen onuradun izaten ahalko dira Natura 2000 sarean jasotako herri lareen titular diren toki entitateak, baldin eta betetzen badituzte 5. oinarrian zehaztutako irizpideak eta oinarri arautzaile hauetan ezarritako konpromisoei eusten badiete.\n5. oinarria.–Toki entitate onuradunak onartuak izateko irizpideak.\n1. Neurri hauen onuradun izan daiteke 6. oinarrian agertzen den jardueraren bat egiten duen edozein toki entitate, aurreko oinarrian ezarritakoa betez gero.\n2. Espedienteek dirulaguntza jasotzeko, gainera, onartze irizpide hauek bete behar dituzte laguntza eskaera aurkezten den egunean:\nLaguntzaren xede diren larreak Kontserbaziorako Eremu Berezi deklaratutako eremu batean egotea.\nLaguntzaren xede diren larreetarako, Larratze Antolamendurako Plana izatea.\nLarreen erabiltzaileak diren abeltzainekin akordio bat izatea larreen erabilera jasangarrirako aurkeztu den proposamena garatzeko.\nTributu arloko betebeharrak eta Gizarte Segurantzarekikoak eguneratuta izatea.\nEskatzaile berriek (eta horien barnean dira mota honetako urte anitzeko laguntzen onuradun izan diren eta bost urteko emakida aldia beteta duten toki entitateak) larreen erabilera jasangarrirako proposamen bat aurkeztu beharko dute 2020-2024 aldirako, memoria baloratu gisara, Larratze Unitateen Inbentarioko kasuko fitxak erantsita. Memoria horrek bat etorri beharko du inguru horretako Larratze Antolamendurako Planarekin; horretarako, Basoak Kudeatzeko Atalaren aldeko txosten teknikoa beharko du. Horrez gain, proposamenak eta KBEaren Kudeaketa Planen jarraibideek eta araudiak bateragarriak izan beharko dute.\nEskatutakoaren ingurumen eta oihan arloko baimena. Laguntza emateak jarduketetarako ingurumen baimena behar izatea ekarriko du berekin.\nSarturik ez egotea laguntzen onuradun izateko ezarritako debeku-egoeretan, Dirulaguntzei buruzko azaroaren 9ko 11/2005 Foru Legearen 13. artikuluan ezarritakoari jarraikiz.\n6. oinarria.–Kostu diruz lagungarriak.\nAzienda gobernatzeko langileen gastuak (kanpokoak edo xede horretarako espresuki kontratatutako langileak).\nAzienda gobernatzeko ekipamenduak: ur guneak egokitzea, artzain elektrikoak, mahuka mugikorrak, gatz guneak eta itxituren mantentze-lanak; honetatik kanpo geldituko dira mahuka iraunkorrak eta bideak, bai eta itxitura berriak egitea ere.\nLarreen erabilera jasangarrirako proposamena prestatzea, bai eta larratze habitaten bilakaeraren emaitzei buruzko azken txostena ere. Atal honetan lurzoruen analisia egiteko kostuak ere sar daitezke.\n2021eko urriaren 15etik 2022ko urriaren 15era bitarte egindako gisa horretako gastuak sartzen ahalko dira.\n2. Gastu mota bakoitzeko, dirulaguntzaren gehieneko zenbatekoa honako hau izanen da:\n–Aldi horretan egindako gastuen %100, a) eta c) motakoak direnean (salbu eta enpresaren gizarte segurantzarako kotizazioak, edo BEZa, kanpoan kontratatzen bada).\n–Gainerako gastu moten %70 (BEZa kenduta).\n2.1. Kostuak neurrikoak izateko printzipioa bermatzeko, aurkeztutako gastuei Nafarroako Baso Tarifak aplikatuko zaizkie. Hemen ikus daitezke:\n2.2. Eskaera bakoitzeko, urteko gehieneko aurrekontu onargarria 20 eurokoa izanen da larre hektareako lehendabiziko 1.000 hektareetan, eta 10 eurokoa aurreko kopurua gainditzen duen larre hektareako. Entitate bat dirulaguntza hauen aurreko deialdietan onuraduna izan bada oinarri hauetan jasotako kontzeptuetan, aurrekontu hori atal honetan ere hartuko da aintzat, eta eskaera berria gehi lehendik emandakoaren batura ez da izanen gehieneko aurrekontua baino handiagoa.\n7. oinarria.–Dirulaguntzak emateko modua eta balorazio irizpideak.\n1. Norgehiagokako prozedurari jarraikiz emanen dira laguntza hauek, aurkeztutako eskaerak alderatuta, haien arteko hurrenkera ezartzeko. Laguntza ekonomikoak emateko baldintzak dira baliabide ekonomikoak eta aurrekontuetan behar den adinako kreditua izatea.\n2. Nafarroako Landa Garapeneko 2014-2020 Programaren Jarraipen Batzordeak 2021eko ekainean onetsitako hautapen irizpideei jarraituz, balorazio irizpideak aplikatuta emandako puntuak batuz eginen da eskaerak lehenesteko hurrenkera.\nPUNTUAZIOA EMATEKO MODUA\nLarreen erabilera jasangarrirako proposatu den planaren kalitatea\nGehienez ere 15 puntu eskaera bakoitzeko\nBaloratuko dira ea plana egokia den kontserbazio bereziko eremuaren kudeaketa helburuetarako eta haren zehaztasuna, kategoria hauek emanez: bikaina (15 puntu), egokia (10 puntu) eta onargarria (0 puntu).\nBatasunaren intereseko larratze habitaten azalera\n10 puntu 100 hektareako, gehienez 60 puntu\nLaguntza hauen ondorioetarako, larratze habitatak honakoak dira: larratze interesa duten Batasunaren intereseko larre eta sastraka habitatak, Habitaten Zuzentarauaren I. eranskinean jasotakoak (92/43/EEE). Hauek dira habitatak: 4030, 4060, 4090, 5110, 5210, 6140, 6170 eta 6510\nAzalerak kalkulatzeko, lehentasunez erabiliko da 92/43/EEE Zuzentarauan Nafarroako Kontserbazio Bereziko Eremuetarako (KBE) jasotzen den habitaten kartografia eguneratua (1:25.000). Informazio hori osatu edo argitzeko, egun dauden larratzeen antolamendurako proiektu berariazkoak erabiltzen ahalko dira.\nLehentasunezko larratze habitaten azalera\n10 puntu 50 hektareako, gehienez ere 25 puntu\nLaguntza hauen ondorioetarako, larratze habitatak honakoak dira: larratze interesa duten lehentasunezko larre eta sastraka habitatak, Habitaten Zuzentarauaren I. eranskinean jasotakoak (92/43/EEE). Hauek dira habitatak: 4020*, 6210* eta 6230*\n8. oinarria.–Norgehiagokako prozeduraren aplikazioa.\n1. Laguntza hauek tramitatzeko, lehentasun hurrenkera bat ezarriko da eskaeren artean, aurreko oinarriko balorazio irizpideak aplikatuz. Balorazio handiena lortu duten eskaerei emanen zaie laguntza, deialdian zehaztutako kreditua gainditu gabe. Espedientearen gutxieneko puntuazioak gehieneko puntuazioaren %30 izan beharko du laguntzak eman ahal izateko.\n2. Espediente bakoitzak lor dezakeen gehieneko puntuazioan berdinketa gertatuz gero, lehen irizpidean puntu gehien dituen espedientea lehenetsiko da, eta, berdinketa ez bada hausten, hautatzeko bigarren irizpidea lehenetsiko da.\n3. Diruz lagundutako ekintzak gauzatzen ez badira, eta onuradunak hurrengo oinarri arautzailean aurreikusitako moduan horren berri emanik, laguntzak emateko ebazpenetan aldaketak egin ondoren askatzen diren zenbatekoak erabiltzen ahalko dira aurrekontuan kontsignazio aski ez izateagatik laguntza ukatu zaien eskatzaileei emateko. Horretarako, balorazio irizpideak aplikatzearen ondorioz ateratzen den lehentasun hurrenkerari jarraituko zaio.\n4. Oinarri honen 3. puntua aplikatzearen ondorioz, deialdirako dagoen aurrekontu-kreditua nahikoa ez bada laguntzarako eskubidea duten eskaera guztiei dirulaguntza emateko, ezetsi eginen dira aurrekontuan zuzkidura nahikoa ez izateagatik aintzat hartu ezin direnak.\n9. oinarria.–Onuradunen betebeharrak.\n1. Dirulaguntzaren onuradunek Dirulaguntzei buruzko 11/2005 Foru Legearen 9. artikuluan ezarritako betebehar orokorrak bete beharko dituzte.\n2. Toki entitateek bete beharko dituzte Kontratu publikoei buruzko apirilaren 13ko 2/2018 Foru Legean ezarritako kontratazio arauak, 809/2014 (EB) Erregelamenduaren 48. artikuluko 2. puntuan aurreikusitakoa ere bete ahal izateko.\n3. Toki entitateak bere gain hartzen du larreetako azpiegiturak modu egokian edukitzeko konpromisoa, bereziki idoiak, askak, itxiturak eta gatz biltegiak, onuradunari laguntzaren azken ordainketa onesten duen ebazpena eman eta hurrengo 5 urtean.\n4. Toki entitateak eskaerari erantsiko dio larreetako bakoitzean sartuko duen aziendaren zerrenda. 2022ko martxoan eguneratuko da berriro, eta deialdi honetako 10. oinarriko 2. puntuan adierazitako informazioa izan beharko du, gutxienez ere.\n5. Toki entitateak, bere ordainketa eskaerarekin batera, laguntzaren aplikazioari buruzko txosten bat aurkeztuko du, eskumena duen teknikari batek egina, adieraziko duena larratze habitaten egoera eta haietan izandako bilakaera.\n6. Toki entitateak inbertsioak egin beharko ditu Ingurumeneko zuzendari nagusiak laguntzak banatzeko emanen duen ebazpenean ezarritako baldintzei jarraikiz, eta deialdian ezartzen den epearen barrenean. Zilegi da jarduketa berean aldaketa partzialak egitea hasieran eskatutakoaren gainean, baldin eta Basoen eta Ehizaren Zerbitzuak onesten baditu eta Nafarroako azienda gobernatzeko planarekin badira.\n7. Ordainketa ebatzi arte, 5. oinarrian ezarritako betebeharrei eustea, baita 8. oinarrian jasotako balorazio irizpideen ondoriozkoei ere.\n8. Toki entitateak inbertsioen alderdi tekniko eta ekonomikoei buruz behar diren argibideak emanen ditu, baita eskatzen ahal zaion informazioa ere laguntza honi buruz, laguntzaren jarraipena eta ebaluazioa bideratzeko adierazleak prestatzeko.\n9. Toki entitateak onartu eginen du behar diren kontrolak egitea egiaztatzeko laguntza ongi eman dela, inbertsioak ongi gauzatu direla eta konpromisoei eutsi zaiela.\n10. Dirulaguntza jaso duten inbertsioak finantzatzeko beste dirulaguntza publiko eta laguntza batzuk eskatu edo lortu badira, toki entitateak horren berri emanen dio Landa Garapeneko eta Ingurumeneko Departamentuari. Jakin bezain laster emanen da horren berri, eta, nolanahi ere, ordainketan jasotako dirua zertan erabili den frogatu baino lehen. Dirulaguntza hauek bateraezinak dira helburu bererako Eskualde Garapenerako Europako Funtsaren kargura ematen direnekin edo Nafarroako Gobernuko Landa Garapeneko eta Ingurumeneko Departamentuak ematen dituenekin.\n11. Dirulaguntza ematen duen ebazpen proposamena egiten denean, Dirulaguntzei buruzko 11/2005 Foru Legearen 13. artikuluan onuradun izateko ezarritako debekuetatik bat ere ez da urratu behar, eta, zehazki, zerga betebeharrak eta Gizarte Segurantzarekikoak eguneratuak izan behar dira.\n12. Jasotako diruaren erabilerari buruzko frogagiriak gordetzea, agiri elektronikoak barne, egiaztatze eta kontrol lanen xede izan daitezkeen bitartean.\n13. Ordainketan guztira 50.000 eurotik gorako laguntza publikoa jasotzen duten inbertsioetarako, onuradunak informazio panel bat (gutxienez ere A3 tamainakoa) edo plaka bat ezarri beharko du gutxienez, proiektuari buruzkoa, non nabarmenduko baita Europar Batasunaren finantza laguntza jaso dela, jendeak ongi ikusteko moduko toki batean. Gainera, Europako ikurra agertuko da, helbide honetan dauden arau grafikoen araberakoa: https://europa.eu/european-union/about-eu/symbols/flag_es. Harekin batera, goiburu hau: “Landa Garapenerako Europako Nekazaritza Funtsa: Europak landa eremuetan inbertitzen du”.\n14. Jasotako funtsak itzultzea, oinarri arautzaile hauetan ezarritako kasuetan.\n15. Diruz laguntzen den inbertsioan ezbeharren bat gertatuz gero, onuradunak horren berri eman beharko dio Basoen eta Ehizaren Zerbitzuari, eta ezbeharra eragin duten zergatien berri eman, zerbitzuak behar diren neurriak har ditzan inbertsioei eustea egiaztatzeari buruz.\n10. oinarria.–Laguntza-eskaera eta dokumentazio osagarria.\n1. Eskaerak telematikoki aurkeztuko dira nahitaez, Nafarroako Gobernuak Interneten duen Atariaren (www.nafarroa.eus) tramiteen katalogoko fitxa erabiliz (hemendik aurrera, laguntzen fitxa).\nEskaeran adierazi beharko da jakinarazpenak bide telematikoak erabiliz jaso nahi direla, eta, horretarako, gaitutako helbide elektronikoa (GHE) eduki beharko da, zeina 16. oinarrian ezarritako moduan lortzen ahal den.\nBat etorriz Administrazio Publikoen Administrazio Prozedura Erkideari buruzko urriaren 1eko 39/2015 Legearen (hemendik aurrera, APAPE) 16.8 eta 66.6 artikuluekin, ez dira aurkeztutzat hartuko laguntzen fitxan dagoen eredura egokitzen ez diren eskabideak, eta aipatutako fitxaren bitartez era telematikoan aurkezten ez direnak. Horrenbestez, ez-aurkeztutzat jotzen direnez, eskaera horiek ezin izanen dira zuzendu.\n2. Laguntza eskaerarekin batera dokumentazio hau aurkeztu behar da:\n–Eskaera orria, II. eranskineko ereduaren araberakoa.\n–Eskatzaile berrien kasuan, larreen erabilera jasangarriari buruzko memoria baloratua, bost urteko aldirako, Larratze Unitateen Inbentarioko fitxak (III a eranskineko ereduaren araberakoak) erantsita. Memoria hori gaian aditua den teknikari batek idatziko du.\n–Oraingo kanpainan jarduketak egiteko eskabidea (III b eranskina): eranskin hau eskatzaile guztiek aurkeztu beharko dute.\n–Larreetako bakoitzean sartuko duen aziendaren zerrenda. Zerrenda hori 2022ko martxoan eguneratuko da berriz, eta gutxienez larre bakoitzari buruzko informazio hau jasoko du:\nLarrea erabiltzen duten abeltzaintzako ustiategien zerrenda.\nAbeltzaintzako ustiategi bakoitzaren jatorrizko herria.\nUstiategi bakoitzak larrean sar ditzakeen abelburuen kopurua, mota eta arrazak.\nUstiategi bakoitzari baimendutako aprobetxamenduaren aldia.\n–Udalaren edo toki entitatearen osoko bilkuran hartutako erabakia, konpromisoa hartzen duena azienda gobernatzeko plana betetzeko eta abeltzainei hura betearazteko\n–Eskatzaileak laguntzak lehenbizikoz hartu behar dituenean edo laguntzak kobratzeko kontua aldatu nahi duenean, transferentzia bidez kobratzeko eskabidea aurkeztu beharko du, behar bezala beterik eta sinaturik.\n3. Eskatutako dokumentazioa osorik ez badago, interesdunari eskatuko zaio 10 egun balioduneko epean zuzen dezala. Halaber, ohartaraziko zaio, hala egin ezean, eskaera bertan behera uzten duela ulertuko dela, eta espedientea artxibatzeko ebazpena eman eta jakinaraziko zaiola.\n12. oinarria.–Eskaerak aldatzea.\n1. Aurkeztutako eskaerak aldatzea onartuko da, eskaerak aurkezteko epearen barnean soilik.\n2. Onartutako aldaketak eskaeraren titularrari jakinaraziko zaizkio eta, betiere, laguntza ematen duen ebazpena baino lehen tramitatuko dira.\n13. oinarria.–Instrukzio organoa.\nBasoen eta Ehizaren Zerbitzuak bideratuko ditu neurri honetan jasotako laguntzak emateko prozedurak, Basoak Kudeatzeko Ataleko baso teknikarien bitartez, espediente bakoitzak ukitzen duen lurraldearen arabera. Basoen eta Ehizaren Zerbitzuko Baso Plangintzarako eta Ingurumen Hezkuntzarako Atalari egokituko zaio laguntza emateko eta urteko ordainketa egiteko proposamena egitea.\n14. oinarria.–Balorazio Batzordea eta dirulaguntza esleitzeko prozeduraren instrukzioa.\n1. Instrukzio organoak, espedienteak ikusirik eta aurrekontuan dagoen kredituaren arabera, txosten bat eskatuko dio Balorazio Batzordeari, egindako ebaluazioaren emaitza zehazteko. Txostena gehienez ere bi hilabeteko epean eginen da, eskaerak aurkezteko epearen azken egunetik hasita, eta laguntzak txosten horretan oinarrituz emanen dira.\nHirugarren batzordekidea: Plan eta Programen Bulegoko burua.\nIdazkaria: Baso Plangintzarako eta Ingurumen Hezkuntzarako Ataleko teknikari bat.\n4. Balorazio Batzordeak txostena eginen du, Basoen eta Ehizaren Zerbitzuko teknikariek eskaeren berrikuspen tekniko eta administratiboa egin ondoren; teknikariek horretarako beharrezkotzat jotzen dituzten bisitak, bertatik bertarakoak, eta jarduketak eginen dituzte.\n5. Neurri bakoitzerako aurkeztutako eskaerak kontuan harturik, Balorazio Batzordeak proposatuko du dirulaguntza ematea kontrol guztiak gainditzen dituzten inbertsioetarako, eta ikuspuntu tekniko batetik beharrezkoak ez diren ekintzetarako dirulaguntza ukatzea, baita laguntzak arautzen dituzten Europar Batasuneko eta Nafarroako araudietara egokitzen ez direnetarako ere, eta behin betiko baloratuko du aurkeztutako proiektu edo memoriaren egokitasunari dagokion irizpidea.\n6. Laguntza emateko proposamena jakinarazi eginen da, hura oinarri hartuta akatsak zuzendu ahal izateko. Dena dela:\nEz da onartuko eskaeretan funtsezko aldaketarik egitea, hala nola jarduketen eremu geografikoa aldatzea, behar bezala justifikatzen denean salbu, ekintzak aldatzea modalitate baten baitan, aurrekontua handitzea eskaeran akats materialik izan gabe edo hasieran eskatu ez diren neurriak sartzea.\nEz da aldaketarik onartuko, baldin eta hautaketa-irizpideen aplikazioa aldarazten badute.\nProiektua teknikoki hobetzeko aldaketak baizik ez dira onartuko, baldin eta ez badiote eragiten azienda gobernatzeko planaren helburuari eta izaerari.\n1. Ebazpen proposamena ikusirik, Ingurumeneko zuzendari nagusiak dirulaguntzak onartzeari buruzko ebazpena emanen du.\n3. Hartan agertuko da dirulaguntza jasoko duten eskatzaileen zerrenda, eta berariaz adieraziko da gainerako eskaerak ezetsi egin direla. Horien artean agertuko dira aurrekontuko mugagatik ezetsitakoak, deialdian ezarritako kredituaren gehieneko zenbatekoa gainditu delako. Balorazio irizpideen arabera bakoitzari emandako puntuazioa adieraziko da. Horrela, onuradunen batek dirulaguntzari uko eginez gero, laguntzak ematen dituen organoak zilegi izanen du puntuazio hurrenkeraren arabera haren atzetik dagoen eskatzaileari ematea, beste deialdi bat egin behar izan gabe, baldin eta onuradunaren ukoarekin batera kreditu aski askatu bada ukatutako eskaera bat bederen aintzat hartzeko.\nOndorio horietarako, Basoen eta Ehizaren Zerbitzuak egoera horren berri emanen die interesdunei, adieraz dezaten dirulaguntza jasotzeko proposamena onartzen ote duten, hamar egun balioduneko epe luzaezinean, komunikazioa jaso eta biharamunetik hasita. Eskatzaileak edo eskatzaileek proposamena onartu ondoren, Ingurumeneko zuzendari nagusiak laguntzak emateko ebazpena emanen du, interesdunei jakinaraziko die eta Nafarroako Gobernuaren webgunean argitaratuko du, dirulaguntza kanpainaren prozesuaren emaitzarekin batera.\n4. Deialdia ixten den egunetik hiru hilabeteko epean jakinaraziko da ebazpena, dirulaguntzei buruzko foru legeetan ezarritako epea bukatu baino lehen, eta honako hauek jasoko ditu: esleitutako dirulaguntzaren zenbatekoa justifikatzeko nahikoa den informazioa, eta onuradunak bete behar dituen baldintzak eta konpromisoak. Ebazpena posta elektronikoaren bidez jakinaraz daiteke, eskatzaileak laguntzak eskatzeko inprimakian emandako helbide elektronikoen bitartez.\n16. oinarria.–Jarduketak gauzatzeko epeak, ordainketa egin aurretik bete beharrekoak eta ordainketa eskaera.\n1. Inbertsioa bukatzeko eguna 2022ko urriaren 14a izanen da 2021-2022 kanpainako laguntza eskaeretarako.\n2. Dagozkion laguntzak jasotzeko, onuradunak ondoko puntuan aipatzen diren agiri guztiak aurkeztu beharko ditu 2022ko urriaren 18a baino lehen.\n3. Laguntza eskaera guztiak formatu telematikoan aurkeztu beharko dira, hurrengo oinarrian azaltzen den bezala. Ordainketa eskaera (V. eranskina) ere aurkeztu beharko da, Nafarroako Gobernuko web-orrian (www.nafarroa.eus), tramiteen katalogoan dagoena (“Ordainketa eskaera egitean aurkeztu beharreko inprimakiak”), eta, horrekin batera, honako dokumentazio hau:\n–Onetsitako dirulaguntza gauzatu dela ziurtatzen duen memoria eta egindako gastuak eta inbertsioak justifikatzen dituen dokumentazioa. Memorian adierazi beharko dira, gutxienez ere, jarduketen helburua, deskribapena, lokalizazioa eta betearazpenaren analisia, egindako kudeaketa, larratze habitaten egoera eta bilakaera, eta emaitzen kontua. Egindako gastua benetan ordaindu dela frogatzearren, bankuetako frogagiriak erantsi beharko zaizkie fakturei.\nHorretarako lan-kontratupean kontratatu diren langileen kostuei dagokienez, kontratuaren fotokopia, eta eskaeraren egunetik 2022ko urriaren 14ra bitarteko nomina guztiena, edo soldata gordinaren zenbatekoa kobratu dela justifikatzen duten beste agiri ofizial batzuenak. Zerbitzuak emateko kontratupean kontratatu diren langileen kostuei dagokienez, eskaeraren egunetik 2022ko urriaren 14ra bitarteko faktura guztiak.\nOrdainagiriak. Bankuko karguak izanen dira, gutxienez datu hauek agertuko dituztenak: transferentziaren jaulkitzailearen izena, onuradunaren izena, zenbatekoa, karguaren data eta kontzeptua, faktura-zenbaki eta guzti. Salbuespen gisa, ordainketa frogatzeko, enpresa hornitzaileak egindako ordainagiriak onartuko dira, 2.500 eurotik gorakoak ez badira. Gauzatan edo norberaren baliabideak erabiliz egindako ordainketak ez dira onartuko. Fakturen ordainagiriek inbertsio osoa ordaindu dela frogatuko dute, eta 2022ko urriaren 14a baino lehenagokoak izanen dira.\nDirulaguntzei buruzko azaroaren 9ko 11/2005 Foru Legean eta Kontratuei buruzko apirilaren 13ko 2/2018 Foru Legean xedatutakoarekin bat, dirulaguntzaren xedeko gastuaren zenbatekoa 30.000 eurotik goitikoa bada (BEZa kanpo), obrak gauzatzeko kostuaren kasuan, edo 6.000 eurotik goitikoa (BEZa kanpo), aholkularitza edo laguntza arloko enpresek emandako zerbitzuen kasuan, hornitzailea eraginkortasun eta ekonomia irizpideei jarraikiz hautatu dela frogatu beharko dute toki entitateek. Horretarako, aurkeztu beharko dute hornitzailearen hautapenaren eta adjudikaziorako segitutako prozeduraren justifikazioari buruzko ziurtagiria, behar bezala egiaztatua VI. eranskineko inprimakietan eskatzen den dokumentazioarekin.\nKontratista batekin azpikontratatutako lanen zenbatekoak dirulaguntzaren zenbatekoaren %20 gainditzen duenean eta 60.000 eurotik goitikoa denean, idatzizko kontratu bat egin beharko da, ordainketa egiteko gainerako dokumentazioarekin batera aurkeztuko dena.\n2. Ordainketa eginen da baldin eta instrukzio organoak kontrol horiek egiten baditu, oinarritzat hartuz Foru Administrazioan eta/edo beste administrazio batzuetan dauden erregistro ofizialak edo eskura dauden bestelako informazio iturriak, betiere laguntza ordaintzeko eskaera aurkezten den unean dagoen informazioaren arabera.\n3. Laguntzak Ingurumeneko zuzendari nagusiaren ebazpen bidez ordainduko dira. Ebazpena posta elektronikoaren bidez jakinaraz dakieke interesdunei, eskatzaileak laguntzak eskatzeko inprimakian emandako helbide elektronikoen bitartez.\n4. Ez da onartuko hasieran baimendutako aurrekontuak gora egitea, non ez dauden egitatezko akatsak eskaeran edo ez diren baso administrazioak eskatuta sartutako arrazoizko aldaketak, betiere ez badute eragiten emandako zenbateko osoa handitzea eta akatsen ondorio badira.\n5. Aurreko dokumentazioa dagokion epean aurkeztu ezean, emandako dirulaguntzari %1 kenduko zaio justifikazioa atzeratzen den egun natural bakoitzeko, eta 25 egunez, gehienez ere. Gehiago atzeratuz gero, dirulaguntza galdutzat emanen da.\n6. Salbuespen gisa eta arrazoiturik, eta lanak amaitzeko epea bukatu baino lehen, luzapenak eskatzen ahalko dira diruz lagundutako lanak egiteko. Basoen eta Ehizaren Zerbitzuak espresuki baimendu beharko ditu luzapen horiek, ofizio bidez; horrela, lanak egiteko beste epe bat emanen da, hilabetekoa gehienez ere. Agiri horiek luzapenean emandako epean aurkezten ez badira, dirulaguntza galduko da.\n17. oinarria.–Baliabide elektronikoen bidezko harremanak.\n1. Laguntza-eskaera eta interesdunak aurkeztu beharreko agiri guztiak modu telematikoan aurkeztuko dira Nafarroako Foru Komunitateko Administrazioaren Erregistro Orokor Elektronikoan, Nafarroako Gobernuaren Interneteko Atariko (www.nafarroa.eus) tramiteen katalogoko laguntzen fitxaren bidez.\n2. Administrazio egintzen jakinarazpena eta laguntza hauek emateko prozeduraren barruan egiten diren jarduketa guztien komunikazioak telematika bidez eginen dira, entitate eskatzaileen gaitutako helbide elektronikoaren bidez (GEH).\n3. Ogasuneko eta Administrazio Publikoetako Ministerioaren http://notificaciones.060.es helbidean eskuratu daiteke gaitutako helbide elektronikoa. Horretarako, ziurtagiri digitala eduki behar da. Halaber, Nafarroako Gobernuak gaitutako jakinarazpen prozeduretarako harpidetza egin beharko da, gaitutako helbide elektronikoa lortzen den helbide berean.\n18. oinarria.–Dirulaguntzen kontrola, murrizketak eta ordainketa ez gauzatzeko arrazoiak.\n1. Esleipenean ezarritako konpromisoak eta beharkizunak ez betetzeak berarekin ekarriko du emandako dirulaguntza deuseztatzea edo jasotako dirulaguntzak itzuli beharra, osorik nahiz zati batean, kasuen arabera, Dirulaguntzei buruzko 11/2005 Foru Legearen II. kapituluarekin bat, berandutze-interesak barne izan edo ez, bidezkoa denaren arabera.\n2. Azienda gobernatzeko plana urte batean ez betetzeak urteko laguntza ez ordaintzea ekarriko du.\n3. Kudeaketa organoak egindako kontrolen ondotik onuradunak eskatutako ordainketaren zenbatekoa %10 handiagoa bada onuradunari ordaindu beharrekoa baino, zehapen bat ezarriko da, eskatutako zenbatekoaren eta zehaztutakoaren arteko aldea adinakoa, eta ez da izanen laguntza osoa kentzetik haragokoa.\n4. Aipatutako murrizketak eta bazterketak ez dira aplikatuko baldin eta onuradunak frogatzen badu ezinbesteko arrazoiengatik gertatu direla aldaketak, edo egiaztagiriak aurkezten baditu, gerora sortutako eta onuradunari egotzi ezin zaizkion arrazoiak frogatzen dituztenak. Honako hauek izanen dira ezinbesteko arrazoiak:\na) Hondamendi natural larria, instalazioak edo erabilerarako onartutako plana betetzea nabarmen kaltetzen dituena.\nb) Instalazioak istripuz hondatzea onuradunari ezin egozten ahal zaizkion arrazoiengatik, garaiz eta behar bezala jakinarazi bada.\n5. Egiaztatzen bada onuradunak gezurrezko aitorpen bat egin duela nahita, laguntzak bertan behera utziko dira. Gainera, onuraduna neurri horretarako laguntzetatik bazterturik geldituko da, ekitaldi horretan eta hurrengoan, deusetan galarazi gabe Dirulaguntzei buruzko azaroaren 9ko 11/2005 Foru Legean ezarritako zehapenak edo aitorpen hori aurkezteko unean iruzurraren kontrako borrokarako indarrean diren prozeduretatik datozenak.\n6. Ez badira betetzen kontratazio publikoarekin lotutako arauak, honako erabaki honen eranskinean ezarritako portzentajeak aplikatuko dira: 9527 C Erabakia (2013), abenduaren 19koa, Batzordearena. Horren bidez ezartzen eta onesten da zer jarraibide bete behar diren Batzordeak, kudeaketa partekatuaren markoan, Batasunak finantzatutako gastuei zuzenketa finantzarioak aplikatu behar izanez gero, kontratazio publikoaren arloan arauak betetzen ez diren kasuetan.\n19. oinarria.–Laguntzak metatzea.\n1. Laguntza hauek metatzen ahalko dira:\nBatasunaren organoek kudeatutako laguntzak eta landa garapenerako estatu laguntzak, kostu diruz lagungarri berberetarako direnean, baldin eta gainditzen ez badira Batasunaren Zuzenbidearen arau aplikagarrietan laguntzetarako ezarritako gehieneko intentsitate portzentajeak.\nLanda garapenerako estatu laguntzak (kostu diruz lagungarri identifikagarriak badituzte) eta estatuko beste laguntza batzuk, baldin eta kostu diruz lagungarriak ezberdinak badira edo, kostu diruz lagungarriak berdinak izanda ere, bien artean gainditzen ez badira landa garapenerako estatu laguntzetarako ezarritako gehieneko zenbatekoa edo laguntzarako gehieneko intentsitate portzentajeak.\n2. Bateraezinak dira Natura 2000 sarekoak diren mendi-larreen kudeaketa jasangarria egiteko laguntzak eta helburu bera duten abeltzaintzako azpiegituretarako direnak.\n20. oinarria.–Emandako dirulaguntzen publizitatea.\n1. Laguntza hauen onuradunen datuak honako arau honekin bat argitaratuko dira: Nekazaritzako politika bateratuaren finantziazioari, kudeaketari eta jarraipenari buruzko Europako Parlamentuaren eta Kontseiluaren abenduaren 17ko 1306/2013 (EB) Erregelamendua, 111. artikulua.\n2. Onuradunen datu pertsonalak erakunde nazionalek eta Europar Batasuneko erakundeek erabiltzen ahalko dituzte, baldin zerikusirik badute administrazioen kudeaketa, kontrol eta ikuskaritzako nahiz jarraipen eta ebaluazio betebeharrekin, bat etorrita Europako Parlamentuaren eta Kontseiluaren abenduaren 17ko 1306/2013 (EB) Erregelamenduaren 117. artikuluan xedatutakoarekin.\n3. Ondorio horietarako, onuradunek honako hauetan ezarritako eskubideak izanen dituzte: Datu Pertsonalak Babesteari eta Eskubide Digitalak Bermatzeari buruzko abenduaren 5eko 3/2018 Lege Organikoa eta Europako Parlamentuaren eta Kontseiluaren 2016ko apirilaren 27ko 2016/679 (EB) Erregelamendua (izan ere, erregelamendu horren bidez, pertsona fisikoen babesa arautu zen, datu pertsonalen tratamenduari eta datu horien zirkulazio askeari dagokienez, eta indarrik gabe utzi zen 95/46/EE Zuzentaraua (Datuak babesteko erregelamendu orokorra).\nIII a eranskina.–Larratze unitateen inbentarioko fitxa.\nIII b eranskina.–Laguntza eskatzeko inprimakia.\nV. eranskina.–Ordainketa eskatzeko inprimakia.\nVI. eranskina.–Kontratazio publikoari buruzko informazioa.\nVII. eranskina.–Erantzukizunpeko adierazpena, gardentasun betebeharrei buruzkoa.\nBete beharreko eredu guztiak deskargatu (DOC).\n1.–Larreen erabilera jasangarrirako proposamen baten edukia.\nLarreen erabilera jasangarrirako proposamenean inbentario soil bat jasoko da, larre motak eta produkzioaren gutxi gorabeherako kalkulua adierazita. Inbentarioan abeltzaintzako azpiegitura nagusiak deskribatuko dira eta haien kokapena zehaztuko: itxiturak, askak eta bestelako ur guneak; baita mahukak eta azienda gobernatzeko artegiak ere. Helburu diren larreen egitura zehaztuko da, bai eta AzLUtan adierazitako zamen justifikazioa eta horiek lortzeko erabilera proposamen bat ere. Hobetu nahi diren intereseko eta/edo lehentasunezko habitatekin lotuta, azienda gobernatzeko plangintzarako atal bat ere izanen du. 5 urterako izanen da, eta laguntzak eskatzen diren lehen urtean aurkeztuko da. Hurrengo kanpainetan, onetsitako plan horretan oinarrituko dira laguntza eskaerak, baina ez da beharrezkoa izanen berriro ere aurkeztea.\nLarratze unitatean erabilgarri dauden larreen tipifikazioa egiteko inbentario soil bat garatuko da, eta bertan zehaztuko da Batasunaren Intereseko Habitat bat edo Lehentasunezko Habitat bat den. Inbentarioa eranskin honen araberako fitxa itxurarekin aurkeztuko da.\nZehazteko metodoa “Ikusizkoa” izanen da; “trantsektoen bidezko metodoa (Point Quadrat)” bezain zehatza ez bada ere, inbertsioa justifikatzeko adinakoa dela ulertzen da.\nAdministrazioak beharrezko jotzen badu, inbentario zehatzagoak eskatzen ahal dizkio sustatzaileari, ingurumen balioak eta egin beharreko inbertsioen proportzionaltasuna kontuan hartuta.\nOndoren, larre mota bakoitzerako (erabili tipifikazio sintaxonomikoa), beharrezkoa izanen da ekoizpena kalkulatzea (BU/ha/urtea), larratze unitateak guztira duen ekoizpena ezagutzeko. Datu horiek zehazteko, esperientzia erabiliko da edo antzeko eta/edo mugakide diren larreetan duten produktibitatearen gaineko ezagutza.\nInbentarioaren aurkezpena grafikoa izanen da, paperean eta euskarri digitalean (shape), “larre mota” eta “azalera” eremuekin.\nLarratze unitateko abeltzaintzako azpiegituren inbentarioa.\nLarratze unitatean erabili daitezkeen azpiegiturak inbentarioan adierazi eta deskribatuko dira; bereziki itxiturak eta ur guneak. Larreen motei buruzko kartografian jasoko dira, paperean eta formatu digitalean (shape). Unean uneko azpiegituren kasuan, kokapeneko UTM koordenatuak zehaztuko dira (ETRS89). Kontserbazio egoera ere zehaztuko da (Ona - Ez ona ez txarra - Txarra).\nLarreaz baliatzen diren azienda arrazak aipatuko dira, eta bakoitzaren abelburu kopurua, bai eta larratze unitatean azienda egoten den egun kopurua ere. Amaitzeko, aziendak energia aldetik dituen beharrak ere kalkulatuko dira.\nLarratze unitateen plangintza eta erabilera jasangarria.\nBi atal izanen ditu: bata, kudeaketarako jarraibide orokorrei buruzkoa larratze unitate bakoitzerako, eta, bestea, erabilera jasangarriari buruzkoa. Bigarren atal horretan, kudeaketan kontuan hartu beharreko funtsezko elementuak adierazi beharko dira (esaterako, gatz guneen eta ur guneen erabilera, artegiak, aziendak lurrean duen eraginaren jarraipena...).\nUrte bakoitzerako, eta gehienez ere bost urterako, aurreikusten diren mantentze beharrak adierazi beharko dira, bai eta larrean egin beharreko inbertsio berrien egutegia ere.\nHobekuntza planean jasotako mantentze-lanei eta inbertsioei erantzuteko, urtean zer baliabide ekonomiko beharko diren adierazi behar da atal honetan.\nFitxa egin duen teknikari eskudunak sinatua beharko du.\n2.–Egindako jarduketen justifikazio memoriaren eduki orientagarria.\nHoni buruzko informazioa jaso behar du laguntzaren xedeko larreetan egindako jarduketen justifikazio memoriak:\n–Larreetan sartu den aziendaren zerrenda: abeltzainen izen-abizenak, abeltzaintzako ustiategiaren zenbakia, larreetara eraman duen azienda (behi-, zaldi- eta ardi-aziendaren AzLU, azienda motaren arabera bereizita); larreak erabili dituzten AzLUak guztira, larratze unitate bakoitzaren arabera zehaztuta. Azienda zer datatan sartu eta atera den.\n–Egindako inbertsioen eta mantentze-lanen zerrenda laburtua.\nHurrengo urtean eginen diren jarduketen aurreikuspen bat ere jaso beharko da memoria horretan, eta justifikatu egin beharko dira larreak erabiltzeko planean aurreikusitakoaz oso bestelakoak direnak.\nIragarkiaren kodea: F2111348


Garapenerako bederatzi lankidetza proiektu lagunduko ditu Bilbok - Deia\nGarapenerako bederatzi lankidetza proiektu lagunduko ditu Bilbok\ndeia.eus | bilbao 08.06.2021 | 18:13\nHerrialde baztertuetan aurrera eramango diren garapenerako bederatzi lankidetza proiektu diruz lagunduko ditu Bilboko Udalak. Horretarako 576.000 euroko aurrekontua bideratuko du. Ekimen horren helburua herrialde horietako egoera hobetzea da.\nOrain arte, Bilboko Udalak 13 dirulaguntza onetsi ditu 2021ean garapenerako laguntzarako. Igaro maiatzaren 26ko Gobernu Batzordean, beste lau proiektu onetsi ziren, 660.000 euroko inbertsioa egiteko. Orotara, Bilboko Udalak, aurten, 1,2 milioi euro baino gehiago bideratu ditu dagoeneko nazioarteko elkartasunerako.\nBilboko Udalak epe luzerako planifikatutako garapenerako lankidetza bat sustatu nahi du, eta lau urtean zehar gauzatuko diren proiektuak lagundu diruz. Oraingo honetan, Udalaren laguntza jasotzen duten planak hauek dira:\nHabana Zaharreko hirigune historikoan kalteberatasunezko egoeran dauden emakumeentzako laguntza sustatzea, KCD entitatearen eskariz (KCd Kultura Communication y Desarrollo), 70.000 euroko inbertsioarekin.\nEdateko urez eta saneamenduz hornitzea Txad hegoaldeko sudandar iheslariak, ACNUR elkartearen bidez (70.000 euro).\nKalitateko hezkuntza ematea Santa Monica hezkuntza zentroaren bidez, Tanzanian, II. fasea, IQUITANZ elkartearen ekimenez (16.129 euro).\nAkueduktu sistema bat eraikitzea landa aldeko komunitateetan Kolonbiako Bilbao-Planadas Corregimientoan, Kolonbia-Euskadi elkartearen eskariz (70.000 euro).\nKomunitate erresilenteak sortzea edateko ura eta saneamendua eskuratzeko ahalmena sendotuz Zinbabwen, Coopera elkartearekin (70.000 euro):\nEmakume protagonistak hiri-nekazaritza ekologikoaren aldeko mugimenduan, Guantanamon, Euskadi-Kuba elkartearen ekimenez (70.000 euro).\nGiza kontsumorako eta saneamendurako ura bermatzea Perun, FIC Fundazioaren bidez (70.000 euro).\nKalitateko lehen mailako hezkuntzarako bidea sustatzea, kontuan hartuz genero berdintasuna eta ikasketa-ingurune seguruak Kongoko Errepublika Demokratikoan, Jóvenes y Desarrollo Elkartearen eskariz (70.000 euro).\nACOMEDAGUA emakumeen kooperatiba elkartearen enpresa-kudeaketa eta produkzioaren kateatzea azkartzea, II. Fasea, El Salvadorren, TAU Fundazioaren ekimenez (70.000 euro).\nBestalde, diruz lagundu diren beste lau proiektuek, lehenago jakinarazi baitziren, Erdialdeko Amerikan, Chiapasen (Mexikon), Hondurasen eta El Salvadorren ur hornidurako eta saneamenduko azpiegiturak hobetzea zuten xede, eta, halaber, Kolonbiako laborariei laguntzea bake-akordioak sinatu osteko garaian.


Bihar frontoian laranja nahi du nagusi Librek - Debagoiena - Goiena.eus\nBihar frontoian laranja nahi du nagusi Librek\nJulen Iriondo 2015-12-11 09:19\nAzaroaren 13an zapatuko ekitaldia iragartzerakoan egindako mosaikoa.\nPilotalekua bete nahi dute 04/08ko auzipetuei eta Arrano eta Artatseri babesa eskaintzeko ekitaldian. 18:00etan hasiko da, eta ekitaldi nagusiaren ondoren pilota partiduak egongo dira. Ondoren, kalejira eta kontzertuak.\n"Atsegina, sakona, ikusgarria..."; halako ekitaldia iragarri du Librek bihar –zapatua– arratsalderako. 35/02 eta 04/08 auziak salatzeko ekitaldia izango da; Arrano tabernari eta Artatse elkarteari eta Aittor Arantzabal, Mikel Zubimendi, Mikel Garaiondo eta Ino Galparsoro –arrasatearra hau– auzipetuei babesa eskaintzeko. Bergararrak ez ezik, debagoiendarrak deitu dituzte Udal Pilotalekura: "Garrantzitsua da denon parte-hartzea".\n"Halako epaiketa eta sententzia politikorik" onartzen ez dutela adierazteko, 18:00etan izango da hitzordua. "Publiko mota guztientzako" egitaraua izango da, "festa eta aldarrikapena uztartuz" egingo dena. Musiraka dantza taldearen saioa izango da, adibidez, biolin, gitarra eta bertsoz lagunduta. "Hitz musikatuak" ere iragarri dituzte, eta auzipetuek zein Arranoko eta Artatseko eta Libreko ordezkariek hitza hartuko dute. Mosaikoa egingo dute amaitzeko, Kopla Barik bertso eskolakoen bertsoa lagun. Ekitaldirako sarrerak Pol-Polen, Ariznoan, Arranon eta Kortazarren eskura daitezke –Arrasaten, Iratin–, eta bihar 17:00etatik aurrera frontoiko leihatilan.\nEkitaldiaren lehen zatiaren ostean, pilota partiduak jokatuko dira frontoian: Arranoko txapelketako finala, Biritxi eta Igartua aurrez aurre; nesken partidua, Atorrasagasti-Ruiz Arizabaleta-Madariagaren kontra; eta Mikel Goñi jokoan ikusteko aukera ondoren, Beñat Iñarra lagun, Eneko Mugurutza eta Aritz Rezustaren kontra.


Donostia Zinemaldia :: Donostia Zinemaldiak eta Amenabar enpresak haurrentzako sei film aurkeztuko dituzte\nHemen zaude: Lehen orrialdea > 67. Edizioa 2019 > Berriak\t> Donostia Zinemaldiak eta Amenabar enpresak haurrentzako sei film aurkeztuko dituzte\nAsteartea, 2019(e)ko irailak 3\nDonostia Zinemaldiaren 67. edizioak berariaz haurrentzat egindako filmen aukera bat aurkeztuko du. Amenabar enpresak, Zinemaldiaren kolaboratzaile ofizialak, babestuko du saila, Amenabar Family zerbitzuaren bitartez.\nSei animazio-film bilduko ditu sailak: Lego unibertsoan girotutako film arrakastatsuaren bigarren zatia, Lego Filma 2; Oin handiren semea Europako koprodukzioa; Aardman estudioen film berria, Harpetarra, Nick Park lau Oscar sariren irabazleak zuzendua; Asterix, edabe magikoaren sekretua abentura berria; Udare erraldoiaren istorio harrigarria Danimarkako filma; eta Ploey, Kristiansandeko haurren nazioarteko zinema-jaialdian (Norvegia) film onenaren saria irabazi duen Islandia eta Belgika arteko koprodukzioa.\nZinemaldian zehar, asteburuetan familia osoarentzako saioak programatuko dira hiriko zenbait zinema-aretotan. Film guztiak euskarara bikoiztuta emango dira, Zineuskadiren laguntzari esker, Zinema euskaraz programaren esparruan. Donostia Zinemaldiak hiru hamarkada baino gehiago egin ditu Haurrentzako zinema sailaren bitartez zinea txikienei hurbiltzen. Bereziki ikusle-belaunaldi berrientzat euskaraz bikoiztutako filmez osatuta dago saila.\nAmenabar Espainiako sustatzaile liderretako bat da, eta 38 urtetik gorako ibilbidea du eraikuntzan. Enpresa sustatzailea eta eraikitzailea izateaz gain, baditu taldean baliabide propioak dituzten beste enpresa batzuk ere (harrobia, asfaltoa, talde teknikoak, eta laginketa-fabrikak, beste batzuen artean). Sustapenean eta eraikuntzan espezializatuta, eta 24.500etik gora etxebizitza eraiki izanak ematen duen eskarmentuarekin, egun 72 sustapen baino gehiago ditu Espainian. Gainera, Amenabarrek eraikin enblematikoak egin ditu: besteak beste, Donostiako Kursaal, Basque Culinary Centre, Biodonostia Osasun Ikerketako Institutua, Tabakalera eta San Telmo museoa. Aurtendik aurrera, Donostia Zinemaldiaren kolaboratzaile ofizial berria da Amenabar.\nLouis Clichy, Alexandre Astier (Frantzia)\nZuhaitz batetik bestera mihura bila ari dela, halako batean, Panoramix druida lurrera eroriko da. Han etzanda hausnartzen hasiko da. Orkatila bihurritu du, baina askoz okerragoa izan zitekeen! Berak ezin balu, nork prestatuko luke neurrigabeko indarra ematen duen edabe magiko garrantzitsua? Asterixek eta Obelixek lagunduta, Galia osoan zehar bidaiatuko du druida trebe baten bila, hari edabe magikoaren errezetaren sekretua jakinarazteko eta, hala, bere herrixkaren etorkizuna ziurtatzeko.\nPhilip Einstein Lipski, Jørgen Lerdam, Amalie Næsby Fick (Danimarka)\nHarpetarra / Early Man\nNick Park (Erresuma Batua)\nDug harpetarra eta Urde basurdea dira Aardman estudioen abentura berri honetako protagonistak. Bi zibilizazio, Harri Arokoa eta Brontze Arokoa, historian bitartetxoa izateko lehiatuko dira. Nola? Bada, arbasoek erakutsi bezala: historiako futbol-partida epikoena eginez!\nÁrni Ásgeirsson (Islandia - Belgika)\nTxori gazte batek hegan egiten ikasteko arazoak ditu; horregatik, negua iritsitakoan, ezingo du familiarekin migratu leku beroago batera. Adiskideen laguntzari esker, gai izango da etsaiz betetako mundu batean aurrera ateratzeko.\nLego Filma 2 / The Lego Movie 2: The Second Part\nMike Mitchell (AEB - Danimarka - Australia)\nBost urte igaro dira gertakari sinestezin haiez geroztik, eta herritarrek beste mehatxu itzel bati egin beharko diote aurre: Lego Duplo inbaditzaileak kanpo-espaziotik datoz, berreraiki daitekeena baino bizkorrago suntsituz guztia. Haiek garaitzeko eta Lego Unibertsoan harmonia berrezartzeko borrokak esploratu gabeko mundu urrunetara eramango ditu Emmet, Lucy, Batman eta haien lagunak.\nBen Stassen, Jeremy Degruson (Belgika - Frantzia)\nAdam, 13 urteko mutil xelebre bat, misio ausart eta epiko batean abiatuko da aspaldi desagertu zen aitaren atzean gordetzen den misterioa argitzeko. Laster konturatuko da kondairako Oin Handi ezaguna dela bere aita.


Azken orduetan hiru lagunek eman dute positibo PCR probetan - Azpeitia - uztarria.eus\nAzken orduetan hiru lagunek eman dute positibo PCR probetan\nJulene Frantzesena 2020-09-02 12:49\nAzpeitian probak egin zituzten egunetako irudi bat.\nBederatzi positibo atzeman dituzte Urola Kostan: Azkoitian eta Azpeitian hiruna, bi Zarautzen eta bat Getarian. Araban, Bizkaian eta Gipuzkoan ere gora egin dute positiboek, baita egindako PCR proben kopuruak ere. Ospitaleratzeek, berriz, behera egin dute.\nEusko Jaurlaritzaren Osasun Sailak eman ditu atzo gauzatutako PCR proben emaitzak, eta Azpeitian hiru positibo atzeman dituzte. Urola Kostan, guztira, bederatzi kasu zenbatu dituzte: Azpeitikoez gain, beste hiru Azkoitian, Zarautzen bi eta bat Getarian. Nahiz eta positiboak detektatu, eskualdean azken asteetan baino kopuru apalagoa ari dira zenbatzen, baita Azpeitian ere.\nAraban, Bizkaian eta Gipuzkoan, baina, gora egin du positiboen kopuruak berriz ere. Atzo baino 101 kasu gehiago zenbatu dituzte hiru lurralde horietan; hau da, 546 kasu. Dena den, herenegun baino 1.700 bat PCR proba gehiago egin zituzten atzo: 8.887.\nBizkaia izan da, beste behin, positibo gehien zenbatu dituzten lurraldea: 246. Gipuzkoan, aldiz, 163 atzeman dituzte, eta 91 Araban. Hiru lurralde horietatik kanpo bizi diren beste 46 lagunek ere positibo eman dute atzo gauzatutako probetan.\nAtzotik, koronabirusari lotuta 250 lagun daude ospiraleratuta Arabako, Bizkaiko eta Gipuzkoako ospitaleetan –herenegun baino bat gehiago–. Horietatik 39 daude ZIUn, herenegun baino sei gehiago. Atzo 39 lagun ospitaleratu zituzten hiru lurralde horietako ospitaleetan. RO indizea, berriz, 0,99 da, azken asteetako baxuena.\nNafarroan, berriz, 134 positibo zenbatu dituzte azken orduetan egindako 1.618 PCR probetan, atzo baino 34 positibo gehiago. 84 urteko gizon bat hil da, eta bederatzi lagun ospitaleratu dituzte –horietako bat ZIUn–. Gaur-gaurkoz, koronabirusaren eraginez 88 daude Nafarroan ospitaleratuta, atzo baino lau gehiago.


Harriet komikigintzara itzuli da, ia 30 urte geroago: "L'honte et l'oubli" atera du Frantzian, Alex Macho marrazkigile duela\ne-gor 2019/06/24 07:26\n80ko hamarkadan komiki-sail ezagun askoren gidoiak egin zituen, euskaraz zein beste hizkuntza askotan atera zirenak: "Justin Hiriart", "Sorgin seinalea", "Jon eta Mirka"...\nGregorio Muro (bigarren abizenez eta ezizenez Harriet, Hernani, 1954) mito bat da euskal komikigintzan. Langile fin eta nekaezina, euskal komikigintzari ekarpen ezinbestekoa egin dio egile zein editore gisa.\nKomikigile hamarkada bat baino gutxi gehiago aritu arren (80ko hamarkadan eta 90ekoaren hasieran), bera dugu ziurrenik euskal komikigile arrakastatsu, saritu, nazioarteko eta emankorrena. Ipurbeltz aldizkarian hainbat sail idatzi eta marraztu zituen 80ko hamarkadaren hasieran, batzuk gainera komiki solte gisa ere argitaratu zirenak: Iker eta Ixone, Bizarzuri, Tom eta Wandy... Baina laster marrazteari utzi eta gidoigintzara pasatu zen, eta Justin Hiriart, Sorgin seinalea, Eguzkiaren izerdia, Simon Besaluze edota Jon eta Mirka bezalako sailak egin zituen Ipurbeltzen eta Habeko Miken, nazioartean eta hizkuntza askotan atera zirenak eta sari ugari irabazi zituztenak.\nGero 20 urtez zinemagintzan aritu zen, bereziki animazioan. Ipar Haizearen erronka filmaren gidoia egin zuen, eta beste hainbat animaziozko filmetan aritu zen gidoigintzan, zuzendaritzan zein ekoizle lanetan.\n2015ean komikigintzara itzuli zen baina editore gisa, Harriet argitaletxea sortuta. Bertan aipatutako bere lan klasikoak berrargitaratzen aritu da, Frantzian argitaratu duten euskal egile zenbaitzuen obrak geurera ekartzen, Mintxo bezalako klasikoen bildumaren bat ateratzen eta Frantzian argitaratutako zenbait lan hautatu hemen kaleratu eta ezagutarazten, guztiak euskaraz eta gaztelaniaz. Lan oparoa eta aipagarria, euskarazko komikigintzaren azken urteotako loraldiaren errudun nagusietakoa izan da Harriet argitaletxea. Baina Harriet egilea komikian ezer idatzi gabe zebilen 25 urte baino gehiagotan. Orain arte.\nOrain, La honte et l'oubli saila hasi du Frantzian Glénat argitaletxearen eskutik, lehen albuma argitaratuz, Le désastre. Bertan 1899 eta 1902 urteen artean izandako Filipinak eta Estatu Batuen arteko Gerra kontatzen da, Filipinetako Matxinada izenez ere ezagutua, non AEBek 1.000.000 inguru zibil hil zituzten. Istorioa Bizkaiko bi anaiaren bitartez kontatzen da, Espainiako zerbitzu militarra han egin behar izan zutenak.\nIrudiak Alex Macho marrazkigile bilbotarrarenak dira, eta benetan bikainak dira. Alex batez ere animazioan aritu izan da, baina aurretik beste bi komiki ere eginak zituen: 2004an Kakarraldo konspirazioa eta 2010ean Irungo Alardea.\nSailaren bigarren albuma irailerako dago aurreikusita. Eta garai bertsuan euskaraz ere aterako du Harriet argitaletxeak berak, Lotsa eta ahanztura izenburuarekin. Irrikatan egongo gara zain Harriet handiaren istorio berriak euskaraz ikusteko!\nArabako industriaren eta Bilboko hiriaren historiari buruzko komikiak\ne-gor 2019/06/13 20:42\nMauro Entrialgok egin du lehena eta Estudio Durerok bigarrena\nIrudia: Mauro Entrialgo / Estudios Durero\nGure hiriburuetako historiari lotutako bi komiki atera dira berriki, biak euskara eta gaztelaniazko edizio bikoitzean. Lehena, Fundación Laboral San Prudencio, 50 urte Arabako industriaren eskutik, Fundación Laboral San Prudenciok atera du bere 50. urteurrenean fundazioaren historia eta Arabako industriarena kontatzeko. Mauro Entrialgorenak dira honen gidoia zein irudiak.\nBestea, Bilbao, historia apur bat, Bilboko Udalak atera du hiriaren historia kontatzeko. Estudios Durerok egin du, euskara eta gaztelaniazko edizioaz gain ingelesezkoa ere badu eta doan deskarga daiteke.


Joaquín Vaquero Palacios - Wikipedia, entziklopedia askea.\nOviedo, 1900eko ekainaren 9a\nMadril, 1998ko urriaren 28a (98 urte)\nJoaquín Vaquero Turcios (en)\narkitektoa eta margolaria\nJoaquín Vaquero Palacios (Oviedo, 1900eko ekainaren 9a - Madril, 1998ko urriaren 28a) espainiar pintorea, eskultorea eta arkitektoa izan zen. Rubén Daríoren iloba baten senarra eta Joaquín Vaquero Turcios pintore eta eskultorearen aita. Artista berezia izan zen, aldi berean landu baitzituen pintura, eskultura eta arkitektura. Espainiako Arte Ederretako Akademiaren zuzendariordea izan zen Erroman. Arkitekto gisa, aipagarriak ditu, Grandas de Salime, Miranda, Proaza, Aboño eta Tanesko indarretxeak (Asturiasen denak), haren eskulturez eta pinturez apainduak eta hornituak guztiak. Beste lan aipagarrienetako bat Santiagoko azoka du. Pintore gisa, bigarren domina eskuratu zuen 1941eko Arte Ederretako Erakusketa Nazionalean, eta Gudarostearen Domina 1948an. Italiar paisaiaren atzerritarrentzako pintura erakusketan, Viarregion (1945), bi obra saritu zizkioten. 1969an San Fernandoko Arte Ederretako Akademiako kide izendatu zuten. Asturiar Ikasketetako Institutuko ohorezko kidea zen eta Oviedoko Unibertsitateko honoris causa doktorea. Espainiako Arkitekto Elkarteak Arkitekturako Urrezko Domina eman zion.\nOrriaren azken aldaketa: 23 otsaila 2019, 23:08.


Gerra denboran gizon bat etxean ezkutuan; aita fusilatzetik libratu zuten mutil batzuek. - Ahotsak.eus\nGerra denboran gizon bat etxean ezkutuan; aita fusilatzetik libratu zuten mutil batzuek.\nGerra denboran gizon bat etxean ezkutuan; aita fusilatzetik libratu zuten mutil batzuek. Gerra garaian, gizon bat, Akiso, izan zuten ezkutatuta etxean eta bere aita fusilatzera eraman zuten; gorrien aldeko Kale ondoko eta Malkorreko mutil batzuek, ordea, esan zuten ez fusilatzeko, eta bizirik jarraitu zuen. Bizi guztirako izan dute mutil horiekiko esker ona. Etxean ezkutuan izan zuten gizonari buruz hitz egiten du, hiru-lau egunez izan zuten gordeta eta erreketeak bere bila aritu ziren Aretxabaletan.\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ARE-027-030 kodeko bideoa nahi duzula aipatzea: ahotsak@ahotsak.eus\nGerra garaian, gizon bat, Akiso, izan zuten ezkutatuta etxean eta bere aita fusilatzera eraman zuten; gorrien aldeko Kale ondoko eta Malkorreko mutil batzuek, ordea, esan zuten ez fusilatzeko, eta bizirik jarraitu zuen. Bizi guztirako izan dute mutil horiekiko esker ona. Etxean ezkutuan izan zuten gizonari buruz hitz egiten du, hiru-lau egunez izan zuten gordeta eta erreketeak bere bila aritu ziren Aretxabaletan.\n-Han Akixo gordeta euki geuen lekue gerratien, zerien. Ha alde batekue zan eta gure aitte be haren aldekue, ta esan utsen: "mutillak, ointxe ibilli bizkor". Eta gure aitte eruen zeuen afusillatzen zerak. Berak, basarri ondoko, eurai esan zerien ibiltzeko, eta formalien esan eta aitta eruen zeuen afusillatzen gurien. Ta mutil batzuek, hantxe zereko kale ondoko mutil batzuek, "Zer zertu dozue?", Malkorreko mutillek eta ez dakit zeiñek. "Hori ez afusillau -gorrixen aldekuek- Hori ez afusillau". Adios ez dakit noiz artien, behintzet zerien, zeruen ikusi artien edo esanda fan zan aittori. Eta, ene, hor dator buelta eindde zerien eta, "Ene, zeiñek salbau zaittu", eta Malkorreko mutillek eta ez dakit zein mutillek zertu zauela, salbau zauela. Eta ha ez zauen ahaztute eukitzen gure aittak.\n-Orduan justu-justuan librau zan afusillatzetik.\n-Bai. Bera mesede eitten fan eta esan mutillei zer zertuko otsen, eta gero bera zertu, bera bialdu. Bueno!\n-Eta zela euki zenduen hori ezkutauta basarrixan? [...]\n-Bai, Akixo gordeta euki gauen. Ha ez dakitt zeren zegaittik, zeren aldekua zan, ta hak hanka ein zeuen etxetik eta gero ba haraxe etorri ta haintxe gordeta euki gauen, ez dakit zenbat denboran egon zan, eta zerien. Haintxe zer onduan, beheko iputeiko ate onduan eta ha iputeiko atie haintxe dao oindio, eta Akixo haintxe gordeta euki gauen. Hiru egunien edo lauan euki gauen. Eta Akixona dao kalien, Atxabaletako kalien. Ta haren bille ibilli zien. Oiñ eztakitt reketiek ibilliko zien. Reketiek uste dot ibilliko ziela haren billa. Horretxek, lehen esan doten agure txatxar horren partekuok ibilliko zien, eta horretxeaittik gordeta egon zan ha. Ta gero inok zertu barik zertu zan.\n.Ez zan ezer pasau.\n-Bai. Librau zanien ya esta.\n"Barrio Rojo" auzoa


Sweet Marta & the blues workers (ERLATEGIN) | Baztango Haizegoa, Argazkiak\n← Abadia jauregia\nAmaiurko ezpatak →\nMarta maitagarria eta bluseko langileak ibil ziren Elizondon bere lana ederra eskeintzen, kasu hontan Ilargia oporrez itxita zegola Erlategi elkartean izan zen.\nSweet Marta & the blues workers Elizondotik joan eta bi egunetara Hondarribiko blues festibalan areto nagusian ikuusteko aukera izan genun.\nPost hau blues, kontzertuak, musika, Uncategorized atalean eta baztan blues, baztango blues elkartea. blues, sweet marta & the bues workers laburpen hitzekin publikatua izan da. Gogokoetara gehitzeko lotura iraunkorra.


Epaitegiak berriro artxibatu du 1978ko sanferminetako kereila - Iruñea - euskalerriairratia.eus\nEpaitegiak berriro artxibatu du 1978ko sanferminetako kereila\nEuskalerria Irratia 2020-10-07 07:45\nEpailearen ustez "gauza epaitua" da 78ko sanferminetan gartaturikoa. Duela ia 2 urte jarri zuten kereila Sanfermin-78: gogoan! elkarteak, German Rodriguezen senideak, gertakari haietan zauritutako hainbat pertsona, Iruñeko Peñen Federazioa, Iruñeko Udala eta Nafarroako Parlamentuak.\nIruñeko 5 zenbakiko Epaitegiko titularrak artxibatu egin du duela German Rodrigezen heritzari lotuta bi urte aurkeztutako kereia. Gertakaria "epaitua" dagoela uste du epaileak, "salatutako egitateak aurretik beste prozedura batzuen xede izan zirelako". German Rodriguez 1978ko sanferminetan hil zuten tiroz. Polizia batek jaurtitako tiroak akabatu zuen gaztea.\nSanfermines-78: gogoan! elkarteak ohar batean azaldu duenez, justiziak "beste aldera begiratu eta polizia bat ere ezin zela epaitu esan zuenetik ia 40 urtera, eraso kriminal hartan zuen erantzukizuna zehaztu ezin zelako, 5. epaitegiak artxiboko auto haiek moztu eta jo ditu, eta orduan esan zigutena errepikatu du".\nSanfermines-78: gogoan! Elkartearen esanetan, festa haietan gertatutakoa ez zen kasualitatea izan, aldez aurretik pentsatutako esku-hartzea baizik. "Poliziaren eta Barne Ministerioaren esparruan inkubatutako benetako Estatu krimena da, eta Martin Villa orduko ministroa eta UCDko Gobernua izan ziren arduradun politiko nagusiak".


Bilaketa robotika - Elhuyar Aldizkaria\nGuztira 48 emaitza\neginez. Hain zuzen, Isaac Asimovek asmatutako pertsonaia da Seldon, robotikaren legeen egilea; lehen legeak\nSexua eta generoa aintzat hartzeak ikerketak hobetuko lituzke\n2019-11-8 - Albisteak\n: itsas zientzietan, biomedikuntzan, robotikan eta adimen artifizialean. Esaterako, egileetako batek\nUkimen artifiziala ahalbidetzen duen eskularru bat sortu dute\n2019-5-30 - Albisteak\nrobotikan ikusmen artifiziala aplikatzen da objektuak hartu eta manipulatu ahal izateko. Zentzumenen arteko\nBertso-doinuak, musika automatikoki sortzeko eta sailkatzeko oinarri\n2018-2-16 - Albisteak\ndu. EHUko Robotika eta Sistema Autonomoen taldean (RSAIT) egin du lan hori, eta PLOS ONE aldizkarian eman\n"Ingeniaritza biomedikoaren eta ikerketa klinikoaren arteko konbinazio hori gustatzen zait"\n2019-11-3 - Ekinean\nTecnalian egiten du lan. Ikerketa proiektu honetan Tecnaliak, gehienbat, robotikako alderdia lantzen du, eta\n2017-6-1 - Erreportajeak\nRobotikan eta adimen artifizialean azken urteetan egiten ari diren aurrerapenekin, gero eta handiagoa da makinen autonomia eta adimena. Eta, horrekin batera, handitzen ari da makina horien etika bermatzeko beharra ere. Horretarako araudiak lantzen eta proposatzen ari dira hainbat gobernu eta ...\nRobotikan eta adimen artifizialean azken urteetan egiten ari diren aurrerapenekin, gero eta\n2018-3-2 - Ekinean\ndu doinu berriak automatikoki sortzeko metodoa. Robotika eta Sistema Autonomoen Taldekoek (RSAIT) ikusi\nIñaki Alegria Loinaz: “Teknologia guztia aho bikoa da”\n2016-12-1 - Lekukoak\nArdurek eta lanek apenas uzten diote tarte librerik Iñaki Alegriari, baina ezin omen digu ezezkorik eman, eta gogo onez erantzun die bi galderei. Hori bai, aitortu du ez direla erantzuten errazak. Hala ere, nahikoa garbi ikusten du nondik joan daitekeen ...\nurteetan aldaketarik handienak robotikaren eta adimen artifizialaren arloan ikusiko ditugula. Ez dakit\nMikrogarro robotiko bigunak\n2015-6-12 - Albisteak\n. Hain zuzen ere, robotika biguna (sistema biologikoak oinarri hartzen dituena) hain neurri txikira


Azken eguna Rembrandtekin | Gizartea | Berria\nAzken eguna Rembrandtekin\nHiltzear dauden lagunak ez dira mundu honetatik joango azken nahia betetzeko aukera izan gabe. Behintzat, Herbehereetan. Stichting Ambulance Wens elkarteak baliabideak jartzen ditu herritar horien desioak asetzeko. Ideia 2006an bururatu zitzaion Kees Veldboer anbulantzia gidariari. Mario Stefanutto gaixo terminala eramaten ari zen ospitale batetik bestera. Erietxeko gela artean prestatu gabe zegoela esan zioten. Itxaron egin behar. Gidariak apetaren bat ote zuen galdetu zion eriari. Stefanuttok Rotterdameko portura hurbiltzeko eskatu zion. Itsasoa azken aldiz ikusi nahi zuen itsasgizon ohiak.\nVeldboerrek BBC hedabide britainiarrari adierazi dionez, Stefanutto «poztasun malkoak» isurtzen hasi zen itsasoa ikusi zuenean. Esperientzia horretatik sortu zen elkartea, handik gutxira. Taldeak 230 boluntarioren laguntza du, eta sei anbulantzia. Diru-emariei esker eskaintzen du zerbitzua. 7.000 azken desio inguru betetzea lortu du jadanik, era guztietakoak. Lagundutako gaixo zaharrenak 101 urte zituen. Emakumea zaldi baten gainean paseatu zuten animaliaren bi aldeetatik babestuta. Eri gazteenak ez zuen bere azken nahia bete, gurasoena baizik. Hamar hilabete zituen eta ume-ospitaletik inoiz irten gabea zen. Aita-amek etxera eraman zuten, sofan bien erdian jartzeko. Lehen eta azken aldiz.\nBizitzaren azken egunetan artearen edertasuna sentitu nahi dute zenbait gaixok. Donald Amsterdameko Rijksmuseumera eraman zuten elkarteko boluntarioek. Azken 30 urtean hara joaten zen sarri, bikotekidearekin. Bi gizonek 30 urte zeramatzaten elkarrekin. Azken bisita egin baino astebete lehenago ezkondu ziren. Rembrandten koadro baten aurrean gelditu zen Donald. Ez zuen ordura arte ikusi. Lana amaitu gabe omen zegoen pintorea hil zenean. «Bizitza bat inoiz ez da amaitzen. Nire bizitza amaitu gabe dago, eta koadro hau ere amaitu gabe dago», esan zuen. Bai, bizitza ez da gurekin amaitzen; segitu egiten du. Hildakoak badoaz, baina une eta egun bereziak daude, haiek gogoratzen ditugunak. Biharko eguna, esaterako.\nMiaren azken nahia hiru alabarekin eta senarrarekin paseoan ibiltzea izan zitekeen, Finlandia urrunean. Edo etxetik hurbil zuen Osteria da Filippo jatetxean pizza bat jatea, umeekin batera. Mia minbiziz gaixotu zen, orain hamar urte baino gehiago. Irakasle lanak utzi behar izan zituen sendatzeko. Gero lanari ekin zion berriro. Helsinkin ikusi nuen azkenekoz. Arratsalde-pasa egin genuen, kontu-kontari aspaldiko partez. Eta barre egiten. Gustukoa zuen barre egitea. Linnanmaki jolas-parkeko errusiar mendian igo ginen. «Munduan bakarretakoa izango da egur hutsez eginda dagoena», adierazi zuen.\nGeroztik elkarren berririk izaten genuen aldian behin. Alaba txikiaren argazkia bidali zidan gutun batean. Ainik txano bat zeraman buruan. Irribarre egiten zuen amaren ondoan. Azken hilabeteotan Miaren arrastorik ez, eta mezua bidali nion. Barkatzeko, baina minbizia erreproduzitu, eta tratamenduan zegoen berriz. Metastasiak ia gorputz erdia hartu zion. Ezin zuen arnasarik hartu; makina batean entxufatua zegoen etxean. Maiatzaren hasieran Miak ez zien mezuei erantzun. Astebetera azaldu zen, ospitaletik bueltan. «Pentsatzen nuen oraingo honetan hil egingo nintzela», aitortu zuen telefonoz. Umorea ez zuen galdu, baina: «Grabatu egizkidazu gauza barregarriak. Itolarrian paniko erasoak datozela sentitzen dudanean entzungo ditut. Ezin duzu barrerik egin eta izua sentitu aldi berean». Audioak grabatu nizkion Whatsapp bidez. Krisialdiak eramaten laguntzen ziotela esan zidan. «Udan, osatzen naizenean, etor zaitez Finlandiara».\nMaiatzaren bukaeran berriro desagertu zen Mia. Astebete pasatxo. Ekainaren 12an, ostiralarekin, telefonoa piztu eta haren zenbakia ikusi nuen mezuen atalean. «Kaixo, Jose. Miak zerurako bidea hartu du aste honetan. Eskerrik asko eskaini diozun adiskidetasunagatik. Adeitasunez. Gerald. Ps: Zeu zara Hernaniko Jose Mari?».


2016ko Oporrak Bakean programa: Gipuzkoan uda igaroko duten neska eta mutil sahararrak harreran hartzeko familiak bilatzeko kanpaina abian da | Bergarako Udala\n2016ko Oporrak Bakean programa: Gipuzkoan uda igaroko duten neska eta mutil sahararrak harreran hartzeko familiak bilatzeko kanpaina abian da\nBergarako Udala-k Al, 2016-03-14 14:07-n bidalia\nGipuzkoako Sahararen aldeko elkarteok eta Gipuzkoako Udaletxe ezberdinek bat egin dugu 2016ko Oporrak Bakean programaren baitan, Gipuzkoan uda igaroko duten neska eta mutil sahararrak harreran hartzeko familiak bilatzeko kanpaina.\nOporrak Bakean programaren baitan 10 eta 12 urte bitarteko haur sahararrak bidaiatuko dute, ekainak bukaeratik abuztuak bukaera bitartean.\nHaur hauek saharar errefuxiatu kanpamentuetan jaio eta haztera behartuak izan diren haurrak dira, orain dela 40 urte euren lurraldetik, Mendebaldeko Saharatik, bota bait zituzten, herri sahararren kalterako Espainiako, Marokoko eta Mauritaniako gobernuek egindako hitzarmenaren ondoren.\nHerri sahararrak, erbestean, zerotik hasi behar izan zuen eguneroko bizitza antolatzen. Oinarrizko beharrei aurre egiteko kanpo laguntza behar-beharrezkoa izan zutelarik eta gaur egun ere, behar dutelarik.\nHaurren heriotz tasa oso handia zela ikusita, Oporrak bakean programa sortu zuten. Urtean gutxienez 2 hilabetez, sahararrak iritsi aurretik inoiz inor bizi izan ez zen desertutik atera, ondo elikatu, mediku errebisioak pasa eta sendatu beharreko gaixotasunei aurre egiteko.\nLehen 50 haurrak Donostiara iritsi ziren 1986an eta pixkanaka-pixkanaka gainerako herrietara zabaldu zen programa.\nUrte hauetan ehundaka haur izan dira gure herrietan eta ehundaka harrera familien parte hartzea izan da, eurak bait dira programa honetako bigarren protagonistak.\nHaur sahararrek gure inguruan uda igarotzeko harrera familiak behar ditugulako, familiako kide bat gehiago izatera iritsi arte.\nOporrak bakean programak, sortu zeneko helburu berberak mantentzen ditu, bi hilabeteetan zehar, era orekatuan elikatzen dira, elikagai eskasiak sortu dizkien gaixotasunak sendatuz, eta harrerako lehen asteetan mediku errebisioak gauzatzen zaizkie, beharrezkoa den kasuan tratamendu ezberdinak burutuz.\nBi hilabeteko egonaldian haurrek osasunean irabazten dute, erbesteak lapurtutako osasuna berreskuratzen dutelarik.\nGainera euren herriaren aldeko lagunak egingo dituzte, urte askotan zehar saharar biztanleekin bat, borrokarako lagunak aurkituko dituztelarik, Oporrak bakean programa ezohizko egoera batean sortutako programa delako eta egunen batean, ahalik eta azkarren, saharar haurrak euren guraso eta aiton-amonekin batera Mendebaldeko Saharara itzultzean desagertuko den programa delako.\nHarrera familia mordoa behar ditugu, Gipuzkoan iaz gure inguruan uda igaro zuten haur saharar kopurua berbera etor dadin 32 harrera familia behar ditugulako.\nGu guztiok zuei dei egin nahi zaituztegu, gure helburua betetzen lagundu diezaguzuen, haur talde bati osasuna berreskuratzen lagun diezaiozuen.\nBeharrezkoa den gauza bakarra, harrera familia izateko nahia izatea da.\nUdaletxeok haurren bidaiako gastuei aurre egiten bait diete, harrera familioi zuen mahaian plater bat gehiago jartzea soilik eskatzen dizuegu. Sahararen aldeko elkarteok aldiz gure babesa eta laguntza emango dizuegu.\nPertsona bakarreko familiak, seme-alabarik gabeko familiak, seme edo alaba bakarrekoak edo anitzekoak, seme-alaba txikiak edo helduak, jubilatuak… denak zarete egokiak zuen etxeetako atea haur saharar bati zabaltzeko.\n10 eta 12 urte bitarteko saharar neska-mutilekin udako bi hilabeteak igarotzeko harrera familien bila gabiltza, zure bila gabiltza.\nSaharatik Euskal Herrira, desertutik gure etxeetara ahalik eta haur gehien ekar ahal izateko.\nInformazio gehiago eskuratzeko, edozein zalantza argitzeko edo aukera ezberdinak antolatzeko gerturatu zaitez zure herriko gizarte zerbitzuetara edota idatzi oporrakbakean@gmail.com era edota begiratu www.oporrakbakean.jimdo.com


Versets bibliques sur le sujet: Émotions -> Additionnel\n Beraz, Kristorekin piztu zaretenez gero, bila itzazue zeruko gauzak, han baitago Kristo Jainkoaren eskuinaldean eseria. Jarri zeuen gogoa goiko gauzetan, ez lurrekoetan,\n Giza grinetatik sortzen diren egintzak ezagunak dira: lizunkeria, zikinkeria, jokaera biziotsua, idolatria, sorginkeria, etsaigoak, haserreak, bekaizkeria, gorrotoak, norgehiagokeria, alderdikeria, zatiketak, ikusezina, hordikeria, sabelkeria eta horrelakoak. Eta lehen esan nizuena diotsuet berriro ere: Horrela jokatzen dutenek ez dute Jainkoaren erreinua ondare jasoko. Espirituaren fruitua, berriz, hau da: maitasuna, poza, bakea, pazientzia, bihotz ona, onginahia, leialtasuna, otzantasuna, bere buruaren jabe izatea. Ez da legerik horrelakoak gaitzetsiko dituenik.\n Beraz, hauxe diotsuet: Bizi zaitezte Espirituari dagokionez, eta ez giza grinei jarraituz. Giza grinak Espirituaren aurkakoak dira eta Espiritua giza grinen aurkakoa. Bi indar horiek elkarren aurkakoak dira; horrela, ez duzue nahi zenuketena egiten. Espirituak gidatzen bazaituzte, ordea, ez zaudete legearen menpe. Giza grinetatik sortzen diren egintzak ezagunak dira: lizunkeria, zikinkeria, jokaera biziotsua, idolatria, sorginkeria, etsaigoak, haserreak, bekaizkeria, gorrotoak, norgehiagokeria, alderdikeria, zatiketak, ikusezina, hordikeria, sabelkeria eta horrelakoak. Eta lehen esan nizuena diotsuet berriro ere: Horrela jokatzen dutenek ez dute Jainkoaren erreinua ondare jasoko. Espirituaren fruitua, berriz, hau da: maitasuna, poza, bakea, pazientzia, bihotz ona, onginahia, leialtasuna, otzantasuna, bere buruaren jabe izatea. Ez da legerik horrelakoak gaitzetsiko dituenik. Eta Jesu Kristorenak direnek gurutzean hilarazi dute bekatuzko beren giza izaera beronen gurari eta grinekin.\n Haserretzen bazarete ere, ez heldu bekatu egiteraino; zuen haserreak ez beza eguzkia sartu arte iraun. Ez eman inolako aukerarik deabruari.


barren.eus - Gazteen Mailako Aurresku Txapelketa Nagusian hartu dute parte Nerea Galindok eta Malen Galarragak\nGazteen Mailako Aurresku Txapelketa Nagusian hartu dute parte Nerea Galindok eta Malen Galarragak\nArgitaratua: 2020-12-09 19:31\n2019-2020 Aurresku ligan puntu gehien eskuratu dituzten hamabi dantzariak lehiatu ziren, joan den abenduaren 6an, Gazte Mailako II. Aurresku Txapelketa Nagusian -Gipuzkoar erara-. Inazio Bereziartua Musika eta Dantza eskolako bi dantzarik lortu zuten finalerako txartela.\nNerea Galindo eta Malen Galarraga B Kategorian lehiatu ziren, 2007-2009 urteen atean jaiotako dantzariekin batera. Maddi Davila villabonarra gailendu zen Niessen Kulturgunean, aretoa beteta, jokatu zen txapelketan. Neurriak hartuta eta osasun eta segurtasun baldintza denak "zorrotz" errespetatuta gauzak egiten jarraitzea dagoela eta kulturak aurrera egin behar duela nabarmendu dute txapelketako antolatzaileek. Gipuzkoako Euskal Dantzarien Biltzarrak, Erein Elkarteak eta Sustraiak Dantza Taldeak, Errenteriako eta Legazpiko udalen laguntzarekin, antolatu dute Gazte Mailako II. Aurresku Txapelketa Nagusia. Inazio Bereziartua eskolako arduradunak ere pozik daude dantzari elgoibartarrek oholtza gainean erakutsi zutenarekin, euren maila eman zutelako.\nDatorren zapatuan, abenduaren 12an, D kategoriako (2005 eta 2006 urteetan jaiotakoak) txapelketa jokatuko dute Legazpiko Latxartegi Aretoan (16:30). Elgoibarko lau dantzari daude Legazpian dantza egiteko sailkatuta dauden hamabi dantzarien atean: Aimar Almortza, Markel Goenaga, Eneko Etxaniz eta Jon Etxeberria; nahiz eta azken honek ezin izango duen joan.\nErrenterian jokatutako Gazte Mailako Aurresku Txapelketa Nagusiko irudi bat. Argazkia: CARRERA


Ipiñaburu, urtarrilaren 10ean, "Historias a Bocados" saioan\nIpiñaburu, gaur, "Historias a Bocados" saioan\nJosebak Txomin, "Pirras" Puy eta Jon ezagutuko ditu. Zeanuriko Ipiñaburu auzoko bizilagunek berarekin partekatuko dituzte euren istorioak.\nJoseba Arguiñano Ipiñaburuko bizilagun batekin. EITB Mediaren bideo batetik ateratako irudia\n''Historias a Bocados'' saioko webgunea\nJoseba Arguiñano sukaldariak Ipiñaburu, Zeanuriko auzoa, bisitatuko du gaur, bertako bizilagunen eskutik: Txomin, "Pirras" eta Puy eta Jon.\nTxomin Ozerinjauregik herriaren inguruko istorio asko ditu Josebari kontatzeko. Ipiñaburu eta Zeanuriko zati handi bat eta inguruak ikusi daitezkeen mendi batera eramango du Joseba. Ondoren, Santa Ageda baseliza bisitatuko dute, eta baselizako txokoan odolkiak, txorizoak eta urdaia prestatuko dituzte, urtero ospatzen baitute bertan Santa Ageda jaia. Txomin santu honen zalea da, eta bazkaldu bitartean eta bazkalostean, Bizkaiko alde honetan kantatzen zaizkion koplak ez dira faltako.\nJesus Antonio Uriartek, "Pirras" bezala ezaguna, Zeanuriko auzo honetako bizitzaren erretratua egingo dio Josebari, eta bere oroitzapenak eta bizipenak partekatuko ditu berarekin. Behin lagun nafar batek Ipiñaburun zainzuriak landatzeko aholkatu ziola kontatuko dio. Zainzuriak landatzera animatu zen orduan, eta ordutik hona, bertako beste auzokide batzuen artean zabaldu da bere eredua. Zainzuriak landatzen dituen tokia erakutsiko dio Josebari eta barazki horien laborantzaren sekretuak azalduko ditu. Jateko, jakina, zainzuriak ere ez dira faltako, eta patata tortilla batek lagunduta dastatuko dute "Pirras"en menua.\nBukatzeko, Puy Arrieta eta Jon Etxebarria ezagutuko ditu Josebak, Ipiñaburu Gaztaitegia kudeatzen duten artzain eta gaztagile bikotea. Gaztandegi honek hainbat sari eta errekonozimendu ditu, horien artean, azken saria, "Ordizia Txapeldun" gazta lehiaketaren 33. edizioan lehen eta bigarren postua lortu izana, eta ez hori bakarrik, gazta irabazleak "urrezko Gazta" saria jaso zuen. Azkenik, Puyk mamiak eta gazta freskoa egiten erakutsiko dio Josebari, eta foiez salteatutako barazkiak ere prestatuko dituzte.\n"Historias a Bocados" saioak Ipiñaburu bisitatuko du gaur, 20:00etik aurrera, ETB2n eta eitb.eus-en.


Venus Express zundarekin urtebetean egindako ikerketak Nature aldizkarian argitaratu dituzte. Ikertzaileen artean, Euskal Herriko Unibertsitateko talde bat dago, eta talde horretako kide bat izango dugu aste honetan Norteko Ferrokarrillean.\nIoi-iturrien saiakuntza-bankua Euskadin\nFisikan bada gertuko albiste bat: munduko ioi-iturrien saiakuntza-bankua Euskadin ezarriko dute 2009an. Basqueersearch web orrikoek azalduko digute zer den hori.\nDurangoko behatoki astronomikoa\nDurangora joango gara, behatoki astronomiko bat bisitatzera. Ez da instalazio handia, baina baliabide didaktiko aparta da, eta, zergatik ez, baita ludikoa ere. Harrigarriena da pertsona bakar batek kudeatzen duela.\nUdazkenaz hitz egingo dugu, hostoen gorritzeaz. Baina zer berri konta daiteke hostoen gorritzeari buruz, dagoeneko kontatu ez dena?\n‹‹ Aurrekoak 1 2 ... 312 313 314 315 ... 337 338 Hurrengoak ››


Saria Haritz Sardon Muguruzari - Elhuyar Aldizkaria\nHasiera » Albisteak » Saria Haritz Sardon Muguruzari\nIkertzaile gaztearen saria jaso du Haritz Sardon Muguruza POLYMAT-EHUko ikertzaile donostiarrak, hainbat aldizkari eta erakunderen eskutik. Hain zuzen, Macromolecules eta ACS Macroletters aldizkariek eta Amerikako Kimika Elkartearen Polimero Kimikoen Atalak ematen duen saria da.\nPolimero jasangarriak ikertzen dituen taldea gidatzen du Sardonek. Izan ere, plastikoak ezinbestekoak bihurtu dira gure bizimoduan, baina haien erabilera okerra egin da urte askotan: erabiltzen polimero gehienak oso merkeak dira, baina, ondorioz, birzikla ezinak. Urtero sintetizatu eta birziklatu ezin den plastikoen izurrite honi irtenbidea eman nahi dabil Sardon POLYMATen.\nHorretarako, polimero birziklagarrien ikerketan dihardu buru-belarri. Zehazki, plastikoak birziklatzean sortzen diren monomeroak berriz ere polimerizatu eta polimero berriak sintetizatzeko prozesuak ikertzen ditu. Bestetik, iturri berriztagarrietako erreaktiboak eta oraingoak bezain arriskutsuak ez diren organokatalizatzaileak garatzen ere badihardu.\nEHUn egin zuen doktoradutza Sardonek, eta Kaliforniako IBM-Almaden Ikerketa Zentroan doktoratu ondokoa. 2014tik berriz ere Donostian dago, POLYMATeko ikertzaile eta EHUko irakasle modura. Une honetan, 15 ikertzaileren taldea zuzentzen du. Orduz geroztik, sari ugari jaso ditu Sardonek.


Atxagak Laboaren heriotzaren ostean idatzitakoak, oholtzara - Oñati - Goiena.eus\nAtxagak Laboaren heriotzaren ostean idatzitakoak, oholtzara\nImanol Gallego 2014-02-28 10:27\nArgia, musika eta antzerkia batzen dira 'Zazpi aldiz elur' ikuskizunean.\nBizitzako pasarte txikiak ustekabean istorio handi bihurtzen dira: elurra mara-mara ari zuen; ume batek Mikel Laboa hil zela jakin eta, umeek bakarrik duten naturaltasunarekin, hau bota zuen: "Polita da honelako egun batean hiltzea". Pasarte txiki hark Bernardo Atxagaren irudimen itzela piztu, eta lan hori idazteari ekin zion.\nBertan, Emily Dickinson bezalako sortzaile ezagunak aipatu arren, Laboaren letra eta idatziak dira hari nagusia.\nDiziplina askotako ikuskizuna\nGaur gauean, definitzen zaila den ikuskizun batek beteko du Santa Ana antzokia. 22:30ean, musika, poesia, antzerkia... guztia nahasten duen ikuskizunak jendearen irudimena asebete eta arimari ere jatekoa emango dio. Oñatiko antzokira gerturatzen direnek, 10 euroren truke, XX. mendeko euskal sortzaile prolifikoenetako baten espiritua gertutik ezagutzeko aukera paregabea izango dute.\nIkuskizunak Gasteizko eta Donostiako ikusleen txalo eta lausenguak jaso ditu. Izaeragatik ote, istorioagatik akaso, oholtzan gertatzen den ikuskizunagatik baliteke, baina ikusle askok bereganatu eta gutxi batzuek ezagutu zuten artista baten ondareaz gozatzeko aukera izango dute.\nOmenaldia bai, nostalgia ez\n"Poetikoa eta gertukoa da; nostalgikoa, berriz, ez". Horrela azaltzen du Mireia Gabilondo bergararrak berak zuzentzen duen ikuskizuna. Mikel Laboaren aztarna oso agerikoa da: "Hura askea zen, eta haren lanek ere izaera bera zuten, eta guk hori guztia errespetatu dugu", dio.\nAskatasun horri esker, Laboaren lanek beste bizitza bat dute. Artistaren kopla eta musikarekin jolasten du Iñaki Salvador konpositoreak. Laboak sortutako letrak testuingurutik ateratzen ditu Salvadorrek, ikusleek euskal kulturaren erreferente izandako koplak beste doinu batzuekin gozatu ahal izateko. Laboak egiten zuen antzera, emozioak hitz bihurtu beharrean, hitz horiek kontakizun bisual bihurtuko dira oholtza gainean.\nNabari da ikuskizuna lagunen artean egina dela. "Argi bero eta txiki bat piztuko dugu eta elkarrekin egoteko gogoa sentitzen dugu", azaldu du aktoreetako batek.\nHiltzeko bezala, antzerkia ikusteko ere egunak eta egunak daude. Elurra edo euria egin dezakeen gau honetan, zazpi aldiz damutzea baino hobe da Zazpi aldiz elur ikustera joateko gonbidapena onartzea. Laboak maite zuen txoriaren antzera, irudimenak egingo du hegan.


"Ez egin gauzak kontatzeko" • ZUZEU\n“Ez egin gauzak kontatzeko”\n“Ez egin gauzak kontatzeko” esan ohi digu lagun batek, esaterako, lagun arteko afari bat hasi aurretik selfi bat ateratzen dugunean. Geure aurpegirik onenak jarri, hiruzpalau argazki atera, denok oniritzia eman (hau da, geure inperfekziorik handienak ezkutuan geratu direla ziurtatu) eta sare sozialetatik zabaltzeari ekiten diogu. Afariak iraun bitartean hamar bat aldiz begiratuko diogu mugikorrari, “Atsegin dut”-ak kontatu eta Whatsapp bidezko mezuak erantzuteko.\nOhitu egin gara, akaso, egiten dugun oro kontatzera. Oporretara, mendira edo festara joateak ba al du zentzurik inori kontatzen ez badiogu? Agian bai, baina geure egoa puzteko nahiak garamatza geure bizitzen alderik erakargarriena elkarbanatzera. Sare sozialek eskaintzen digute beste “gu” bat eraikitzeko aukera: beti aurpegi onarekin, lagunekin, festan, bidaiatzen… Kasik izan nahi dugun hori izan gaitezke pantailaren beste aldean; entzuten ez ditugun baina entzutea modan dauden kantuak altxatu, lagun baten ezagunari Twitterren irakurri berri diogun liburuaren pasarte bat Facebooken txertatu, kasualitatez primeran azaldu zaren zeure benetako zuaren antzik ez duen argazki zoragarri bat perfilean jarri eta horrela pixkanaka-pixkanaka bagoaz geure inguru sozialaren oniritziaz handitzen, puzten, nasaitzen.\n“Ez egin gauzak kontatzeko”, eta neure buruari galdetzen diot azkena mendi tontorrera igo nintzen hartan argazkirik ez ateratzeak ba ote zuen zentzurik. Mendiaren edertasuna, igoeraren sufrikarioa eta jaistearen plazerrak bazain beste betetzen baininduen lagunei eta gertukoei tontorreko gurutzearekin ateratako argazkia erakusteak.\nBiografia dinamikoak dira sare sozialak; bizitzaren isla ez-errealak, aurpegi txarrik gabeko argazki mozorrotuak, lagun deituriko ezagunez osaturiko zirkulu sozialak, erakusteko eta ezkutatzeko sortutako ziber-liburuak.\nGeure argazkiak eskegitzen ditugu, iritziak eman, gustuko testuak elkarbanatu, eztabaidatu, musika talde gogokoak goraipatu, jendearen lagun egin, geure bizitzen kronikak idatzi, sentimenduak adierazi… Baina ausartuko nintzateke esatera sare sozialetako orrialdeek gutxi dutela pertsonaletik. Behin ezagun batek esan zidan aurrez ezagutzen ninduela nire Facebooka kuxkuxeatu zuela-eta; kosta egiten zait sinestea. Pertsona batek inguru sozial bati erakutsi nahi dion aurpegia plazaratzen dute sare sozialek, ipurdia ondo gordeta.\nBeraz, lagunari baietz esango nioke, gauza (batzuk) kontatzeko egiten ditugula; baina ziurki, sare sozialetan azaltzen ez dugun bizi zati hori da geure biografiaren mamia; gainerakoek, azala eta kontrazala bakarrik osatzen dute. Marketing kontua da, ahalik eta irakurle gehien erakartzeko.


BILBOTIK ZEHAR EUSKARAZ - Berbaizu Euskara Elkartearen bloga\nMaiatzaren 7an Berbalapikoko dozena bat etxebarritar elkartu ginen Bilboko Unamuno Plazan goizeko 11:30ean. Zertarako? Bilbora bisita egiteko. Bisita nahiko berezia. Helburua euskarak Bilbon azken ehun urteotan egin duen ibilbidea ezagutzea izan zen. Bisitaren gidaria Pedro Zuberogoitia zen, “Bertan Bilbo. Bizkaiko hiriburua eta euskara: XX. mendeko istorioa” liburuaren egileetako bat.\nIbilbidea Arkeologia Museoan hasi genuen, albo-alboan kokatzen baitzen XIX. mendearen amaieran Bilboko Institutua. Bertan ezarri zen Euskera Katedra 1888an (Azkuek atera zuen plaza) eta hor abiatu zen fruitu asko emango zituen ekimena. Handik atera ginenerako bageneukan mende hasierako testuinguru politiko, ekonomiko eta urbanistikoaren berri eta baita euskararen alde egindako hainbat proiekturena ere.\nGero beste geldialdi batzuk etorri ziren, batzuk Ibaizabalaren eskuma aldean (Bidebarrieta kalean, Plaza Berrian eta Areatzan) eta besteren bat ezker aldean (Albia). Amaitzeko Antzokia bisitatu genuen eta ondoren solas ederrean murgilduta, Ledesma kaleko giroa dastatu genuen. Guztira bi ordu inguruko ibilbidea baina edukiz bete-betea.\nAukera baduzue, egizue, ez zaizue damutuko-eta!\nberbaizu bertan_bilbo deustua etxebarriko_berbalaguna hiri_ibilbidea


Riverak "Educación sin propiedad" luburuan parte hartu du, eta lan hori izan dugu hizpide saioan (bereziki berak idatzitako "Del coraje a la esperanza: La lucha por la universidad de los pueblos del sur (UNISUR)" kapituluan jarri genuen arreta).\nSoinua kalitate oso onekoa ez bada ere, batera bizitakoak komunitatearekin partekatu asmoz, solasaldiko pasarte desberdinekin bideoak sortu ditugu.\nAste honetan, azken bi pasarteak ekarri ditugu sarera. Hurrenez hurren, "Hezkuntza" eta "Unibertsitatea" pasarteak dituzu jarraian. Pasarte guztiak bideoen atalean biltzen ari gara (hemen ikus ditzakezu).\nHerrien Herrientzako Hezkuntza - Pasarteak (3) Hezkuntza\nHerrien Herrientzako Hezkuntza - Pasarteak (4) Unibertsitatea


Txakurren baimenak ez dira pribilegioak - Nor\nCOVID19 birusak eragindako itxialdi behartuan zehar kalera irteteko “baimena” dutelako txakurrak pribilegiodunak direla esaten entzun ditugu asko azken egunetan. Hau esaten denean txakurren egoerari buruzko zenbait gauza ahazten dira:\n1-Txakurrak etxekotutako animaliak dira. Haien portaerak gure interesetara moldatu ditugu historikoki emandako aukeraketa genetiko eta gurutzatzearen bitartez. Hasteko, haien autonomia lapurtu diegu. Gainera, inposatutako prozesu honek gaixotasun kroniko oso mingarriak sortzen dituzte batzuetan.\nDaniela Kladeraren hitzetan:\n“Gizakiz bertzeko animaliak etxekotzeko prozesuen erdigunean bahiketa bat dago; animalioi beren izaera ere kendu egiten diete. Etxekotzea da animalia izaki otzan bilakatzea, zapaldu eta esplotatu ahal izateko”\n2-8.000 txakur abandonatzen dira hego Euskal Herrian urtero, zifra ofizialek diotenez. Askoz gehiago direla uste da. Nafarroan abandonatutako txakurren %52a ehizarako edo artzain lanetarako erabilitako arraza txakurrak ziren, gainera.\n3-Haztegietan ugaltzera behartzen zaie jendeak duen txakur kumeak erosteko beharra asetzeko.\n4-Laborategietan haiekin esperimentuak egiten dira, gaixotasunak sartzen zaizkie, sendagaiak frogatu, hil arte haien begietan txanpuak sartu, tabako kea arnastera behartu…\n5-Poliziak eta militarrek tresnatzat erabiltzen dituzte. Hazi, erabili eta gero hil edo abandonatuak izateko. Batzuetan lehergaiak hautemateko erabiltzen zaie, bestetan armak frogatzeko tiro egiten diete. Gerrara eramaten dira.\n6-Ehiztariek polizien antzera erabiltzen dituzte, tresna soil bezala.\n7-Jende askok moda osagarritzat hartzen ditu edo konpainia egin diezaieten, animaliaren interesak bigarren maila batean uzten direlarik.\n8-COVID19aren ondorioz behartutako itxialdi honetan zehar adopzioak igo egin dira. Jendeak kontzientzia hartu du txakurrekiko? Badirudi ezetz, gehienek berrogeialdia bukatu eta kalera ateratzeko aitzakiarik ez dutenean abandonatuko dituztela dirudi.\nHau guztiaren ondoren, umeek baina eskubide gehiago dituztela errepikatuko zendukete? Txakurrak adoptatzen ari direnek haien interesengatik egiten dute, animalien interesak bigarren maila batean utziz. Hau da, guztiz kontrakoa. Hau da, ez dira adopzioak. Adopzioak elkartasun sentimentu batek bultzatutako ekintzak dira. Hauek alokairuak besterik ez dira. Alokairu espezistak. Egoera honetan, atzo, gaur, bihar eta orain dela 2 hilabete ere, txakurrak dira kaltetuak. Txakurrek ez dute pribilegiorik gizarte honetan, kontrakoa baizik.\nIdazlea\targazkilaritza - 1401 Ikustaldi


Bihar bilduko da Labi neurri berriak hartzea aztertzeko - etakitto.eus\nBihar bilduko da Labi neurri berriak hartzea aztertzeko\nIñigo Urkullu lehendakariak jakinarazi du bihar 16:30ean bilduko dela Labi eta bilera ondoren emango dute zehaztutakoaren berri. Joan den astean egin zen Espainiako autonomia erkidegoetako presidenteen bileran lehendakariak zenbait neurri hartzeko proposamena egin zuen, baina zehaztu ez zirenez, pentsatzekoa da Eusko Jaurlaritzak neurri horrek hartzea erabakitzea biharkoan.\nHauek dira Urkulluk proposatutako neurriak: tabernak 21:00etan ixtea abenduaren 31n eta urtarrilaren 1ean, 5ean eta 6an; barnealdean elkar daitezkeen jende multzoak hamar lagunekoak izatea gehienez; gizarte eta kultur jarduerak 01:00a baino lehen amaitzea; barnealdeen edukiera %60ra mugatzea; tabernetan zutik kontsumitzea debekatzea; kirola gehienez ere hamar laguneko taldeetan egitea; eta aldagelen edukiera %50ekoa izatea.\n« Olentzerok eta Mari Domingik udaletxeko patioan hartu zituzten umeak Oinarrizkoak ez diren jarduerak 01:00etan ixteko erabakia hartu du Eusko Jaurlaritzak »


Eremu gorrian sartu da Zarautz, egun bakarrean 24 positibo berri zenbatuta - Zarautz - Zarauzkohitza.eus\nEremu gorrian sartu da Zarautz, egun bakarrean 24 positibo berri zenbatuta\nIhintza Elustondo 2021-04-08 13:27\nEremu horitik gorrira igaro da herria bi egunean, eta gorrian dago Gipuzkoa ere. Datorren astelehenera arte ez dute eguneratuko itxiera perimetrala ezarri beharreko herrien zerrenda, beraz, ez da neurri berririk aplikatuko herrian, asteartera arte bederen.\nCOVID-19a atzemandako pertsonen kopuruak gora egin du Urola Kostan, Osakidetzak kaleratu berri dituen datuek adierazten dutenez. Atzo, guztira, 47 positibo zenbatu zituzten eskualdeko herrietan, herenegun baino bederatzi gehiago. Kasu horien erdiak baino gehiago Zarautzen zenbatu zituzten –24, hain zuzen ere–, eta gorakada horren ondorioz, eremu gorrian sartu da herria: 402,62koa da intzidentzia tasa.\nGaur-gaurkoz, bi dira eremu gorrian dauden eskualdeko herriak: Zarautzez gain, eremu horretan dago Azkoitia ere. Azkoitiak herenegun gainditu zuen 400eko intzidentzia tasaren langa, eta atzoko datuek goranzko joera hori berretsi dute. Atzo, beste bederatzi positibo zenbatu zituzten Azkoitian, eta 475,67ko intzidentzia tasa dute egun herri horretan. Dena den, itxiera perimetrala ezarri beharreko herrien zerrenda astelehenean eguneratuko dute, eta, beraz, Zarautzek eta Azkoitiak ez dituzte mugak itxi beharko oraingoz.\nOrion ere nabarmen egin dute gora kasu positiboek. Azken astebeteko kopururik handiena atzeman zuten atzo; guztira, zortzi positibo baieztatu zituzten. Hori horrela, 358,77ko intzidentzia tasa dute han une honetan, eta eremu laranjan dauden arren, ez dute urrun 400eko langa.\nZumaian, Azpeitian eta Aian zenbatu zituzten gainontzeko positiboak. Zumaian, hiru positibo atzeman zituzten atzo, eta 274,75eko intzidentzia tasa dute egun. Azpeitian, bi positibo baieztatu zituzten, eta 170,83koa da herri horretako intzidentzia tasa. Aian, berriz, positibo bat atzeman zuten, eta intzidentzia tasa altua dute han: 705,29koa, hain zuzen ere.\nBestalde, ez zuten kasu positiborik zenbatu atzokoan Aizarnazabalen –130,04ko intzidentzia tasa dute–, Beizaman –0 da intzidentzia tasa–, Errezilen –0 da intzidentzia tasa–, Getarian –600,71ko intzidentzia tasa dute– eta Zestoan –256,81eko intzidentzia tasa dute–.\nHego Euskal Herrian, ia mila positibo\nHego Euskal Herrian, guztira, ia mila positibo zenbatu zituzten egun bakar batean; zehazki, 997. Atzoko datuak kontuan izanda, %7,41ekoa da Hego Euskal Herriko positibotasun tasa.\nAraban, Bizkaian eta Gipuzkoan 11.038 proba egin zituzten atzo, eta horietatik 788 lagunek eman zuten positibo, herenegun baino 57 gehiagok. Lurraldeka aztertuz gero, 113 positibo zenbatu zituzten Araban, 373 Bizkaian eta 296 Gipuzkoan; beste sei zenbatu zituzten hiru lurralde horietatik kanpo. Positibotasun tasa %7,1ekoa zen atzo hiru lurralde horietan –%7,9koa zen herenegun–. Erietxeen egoerari dagokionez, atzo 65 lagun ospitaleratu zituzten Osakidetzaren zentroetan. Gaur-gaurkoz, COVID-19a duten 366 lagun daude ospitaleratuta, eta horietatik 103 lagun Zaintza Intentsiboetako Unitateetan.\nNafarroan, bestalde, 209 positibo zenbatu zituzten atzo, bezperan baino 11 gehiago, 2.411 proba egin ostean. %8,7koa da lurralde horretako positibotasun tasa, eta azken bi hilabeteetako kutsatze zifrarik altuena izan zen atzokoa.


Aurrera egiteko indarrak bilduz\nDenboraldi hasierarako genuen helburu nagusia lortu dugu dagoeneko. Oso urduri egon gara, denboraldi osoko lana bi egunetan jokatu dugulako. Baina gustura gaude egin dugun lanarekin», adierazi du Atsegin Odriozolak, Zumaia Salegi Jatetxeko arrunlariak. Taldeak ezin hobeto hasi du arraun denboraldia, Eusko Tren Ligan sailkatzeaz gain, pasa zen larunbatean Portugaleteko (Bizkaia) Kutxabank Bandera irabazi baitzuen. Kike Manterola entrenatzaileak adierazi duenez, taldeak bazuen esperantza Eusko Tren Ligan sartzeko, baina «uste baino errazagoa» izan dela aitortu du. Izan ere, aurreko urtetik sei baja izan dituzte taldean, eta arraunlari berriak sartu dira Zumaia Salegi Jatetxea traineruan. «Beldur handia genuen izango genituen emaitzekin, aldaketa asko izan baititugu azken hilabeteetan, baina oso pozgarria izan da».\nAise garaitu dituzte beldurrak, ordea, eta denboraldia hasi eta lehenengo bandera lortzea «ezustekoa» izan dela onartu du taldeak. «Ez genuen espero garaipena, baina erraz irabazi genuen estropada saioa. Iragarri zutena baino eguraldi askoz txarragoa egin zuen, baina lana gogor eta ondo egin genuen».\nLortutako emaitzek «konfiantza eta indarra» eman diote taldeari. «Aurreneko postuetan izateak aurrera jarraitzen laguntzen du», esan du Odriozolak. Manterolak, berriz, gaineratu du talde «indartsuenekin» lehiatzeko «adorea» ematen diela emaitzak. Lehenengo helburua bete badute ere, aurrerantzeko bidea «poliki-poliki» egingo dutela aurreratu du arraunlariak, zuhur. «Gure lekua aurkitzen joango gara. Estropadetara gustura joan behar dugu, ditugun akatsak hobetuz, taldea ahalik eta ondoen egon dadin».\nDenboraldia oraindik luze joango da, eta Manterola zuhurra da hurrengo jardunaldien aurrean, aurkari gogorrak baitituzte. Gainera, egoera «estutzen» ari dela uste du entrenatzaileak. «Getaria-Tolosa oso indartsua da, eta berdinduta gaude puntuetan. Galiziarrak ere halakoxeak dira, eta San Juan taldea ere mailaz igo da. Lehia estua izango da lau taldeen artean», adierazi du Manterolak. Odrizola ere bat dator entrenatzailearekin, eta denboraldi «interesgarria» izango delakoan da. «Estropada asko daude aurretik, eta gorabehera dezente izango direla uste dut. Hala ere, orain arteko emaitzak ikusita, taldeen artean aurreko urtetakoa baino alde txikiagoa izango delakoan nago».\nTalde berria, baina sendoa\nArraunlari batzuen bajen ondorioz, taldean aldaketa ugari izan direla jakinarazi du Manterolak. «Hasiberri batzuk sartu dira taldean, eta kideak besteengana moldatu behar izan dute». Hala ere, Odriozolak ez du uste hori ahulezia denik. «Askotan hasiberriek haize freskoa ekartzen dute, eta ilusio eta gogo handia izaten dute. Guztiek egiten diote ekarpena taldeari». Manterolak, bere aldetik, uste du arraunlarien egoerak baldintzatuko duela taldearen geroko jarduna. «Hamazazpi arraunlari daude, gutxi. Beraz, lesioek arnasa ematen badigute, borroka egiteko moduan ibiliko gara».\nOdriozola ez da hasiberrietako bat. Duela sei urte hasi zen Zumaiako taldean. «Lagunen artean probatzeko gogoa genuen, eta gero gustatu zitzaidan. Behin egonkortuta, taldeak kateatu egiten zaitu aurrera segitzera». Urtetik urtera taldeak gora egin duela uste du arraunlariak, aldaketa asko bizi izan baditu ere. «Aldaketetara moldatzen jakin dugu, eta talde polita sortzea lortu dugu pixkanaka».\nOdriozolak badaki zer den Donostiako Kontxako Banderan lehiatzea, eta aurten ere, helmuga horixe du buruan. «Kontxa urruti bezain hurbil izaten dugu guztiok. Arraunlarientzako oso berezia izan ohi da egun hori». Kontxara iristea eta liga irabaztea dira taldearen ametsak, baina horretarako argi dute aurretik lan asko egin behar dute: «Gogor jardun behar dugu helburua betetzeko, eta zortea izatea ere ezinbestekoa da honetan. Guk ez ezik, besteek ere beharko dute zortea, ordea».